title: Johtaja (sarjakuvahahmo)

text: Johtaja on suunnitellut myös useita hienostuneita aseita, kulkuneuvoja, tietokoneita, androideja ja keinotekoisia ihmisolentoja. Hän on huippuluokan geeniteknikko ja radioaktiivisen säteilyn asiantuntija. Hän on rakentanut ainakin yhden avaruusaseman ja luultavasti myös useita avaruusaluksia.


title: Johtaja (sarjakuvahahmo)

text: Huolimatta Johtajan valtavista älyllisistä kyvyistä hänen tehokkuutensa kärsii hänen luonteestaan. Johtaja on ylimielinen ja tietyllä tavalla lapsellinen, tehden hätiköityjä ja vaarallisia päätöksiä jotka uhmaavat hänen älykkyyttään. Tämä ilmenee varsinkin pakkomielteenomaisena tarpeena tuhota Hulk.


title: English Electric Lightning

text: English Electric Lightning (myöhemmin BAC Lightning, suomeksi: "Salama") oli brittiläinen kylmän sodan aikainen yliäänisuihkuhävittäjä. Se on ainoa täysin brittivalmisteinen yli 2 machia saavuttanut (huippunopeus 2.27 Machia) hävittäjä. Lisäksi tämä hävittäjäkone kykeni hyvin suureen, yli 18 km lakikorkeuteen.


title: English Electric Lightning

text: Lightning oli tulosta English Electric P.1A -koekoneesta, joka lensi elokuussa 1954. Konetta muunnettiin siten, että siitä tuli käyttökelpoinen jokasään hävittäjä. Kolmesta P.1B-prototyypistä ensimmäinen lensi huhtikuussa 1957. Marraskuussa 1958 se sai nimen Lightning ja ylitti 2,0 machia. Koska kone oli täysin uudenlainen, sitä rakennettiin aluksi 20 esituotantokonetta. Tästä huolimatta alkuvaiheiden ongelmat olivat suuria ja oppimiskäyrä jyrkkä.


title: English Electric Lightning

text: Ensimmäinen Lightning F.1 lensi lokakuussa 1959 ja toimitukset alkoivat seuraavana kesänä. Kone oli varustettu tehokkaalla tutkalla ja kahdella infrapunahakuisella "Firestreak"-ohjuksella. Mallissa F.1A oli UHF-radio ja lentotankkausmahdollisuus. Parannettu F.2 esiteltiin 1961 ja uusin Rolls-Royce Avon 301R -moottorein ja "Red Top" -ohjuksin varustettu F.3 1964. F.3A, josta tuli myöhemmin F.6, lähes kaksinkertaisti koneen polttoainemäärän ja toimintasäteen. Ohjuksien ohella, oli koneessa kaksi kiinteästi asennettua ja eteenpäin ampuvaa 30 mm ADEN -tykkiä.


title: English Electric Lightning

text: Royal Air Force käytti konetta vuoteen 1988. Muihin käyttäjiin kuuluivat kuninkaallinen Saudien ilmavoimat ja Kuwaitin ilmavoimat.


title: English Electric Lightning

text: Lightning oli erittäin suorituskykyinen kone, ja mm. nousunopeudessa teki lukuisia ennätyksiä sekä voitti huomattavasti seuraajansa Panavia Tornadon, joka oli paljon raskaampi. Lightningin polttoainesäiliöt olivat hyvin pienet ja siten toimintasäde lyhyt, eikä koneessa ollut tilaa kehittyneelle elektroniikalle.


title: English Electric Lightning

text: Lauri Pekurille tarjoutui mahdollisuus lentää koneella Farnborough'n ilmailunäyttelyn yhteydessä syyskuussa 1966. Hän piti konetta erinomaisena lentää aliääninopeudella, mutta yliääninopeudessa kiihtyvyys oli heikko. Nousuaika 16 000 metrin lakikorkeuteen oli hyvä. Lyhyen toimintamatkan vuoksi Pekuri piti konetta kohdetorjuntahävittäjänä. Liikehdinnässä kone menetti nopeutensa nopeasti. Yleisesti kone oli suoritusarvoiltaan Pekurista huonompi kuin MiG-21 mutta asetekniikaltaan parempi.


title: Blackburn Buccaneer

text: Blackburn Buccaneer on brittiläinen, Blackburn Aircraftin valmistama rynnäkkökone, joka palveli Royal Air Forcessa ja Fleet Air Armissa 1960-luvulta vuoteen 1994 asti.


title: Blackburn Buccaneer

text: Buccaneer suunniteltiin merivoimien vuoden 1953 vaatimuksen mukaan tukialuskoneeksi, joka pystyisi lentämään pitkän matkan vihollisen tutkan alapuolella kantaen ydinasetta ja hyökkäämään laivoja ja satamia vastaan. Blackburnin suunnitelma B.103 voitti kilpailun heinäkuussa 1955, ja Blackburnilta tilattiin samassa kuussa 20 koneen esisarja mukaan lukien prototyypit. Esisarjan ensimmäinen prototyyppi, de Havilland Gyron DGJ.1 -moottoreilla varustettu kone lensi ensilentonsa 30. huhtikuuta 1958. Sarjan neljäs kone oli ensimmäinen, joka oli varustettu tukialuskäyttöön soveltuvilla varusteilla; taittuvilla siivillä ja nokkakappaleella, pysäytyskoukulla sekä katapulttilaukaisun mahdollistavilla kiinnityspisteillä. Ensimmäinen laskeutuminen tukialukselle tapahtui tammikuussa 1960, aluksena oli "HMS Victorious". Tukialustestien jälkeen Blackburn sai tilauksen varsinaisten sarjakoneiden valmistuksesta tyyppimerkinnällä Buccaneer S.1. Tilatusta 40 koneen sarjasta ensimmäinen, de Havilland Gyron Junior 101 -moottorein varustettu S.1 lensi ensilentonsa 23. tammikuuta 1962. Ensimmäiset sarjakoneet tulivat Fleet Air Armin käyttöön heinäkuussa 1962.


title: Blackburn Buccaneer

text: Yhdistyneen kuningaskunnan meri- ja ilmavoimien lisäksi Etelä-Afrikka oli ainoa maa joka käytti konetta 1965–1991. Buccaneer jäi käytöstä merivoimissa lentotukialus Ark Royalista (R09) luopumisen yhteydessä 1978, jolloin loput koneet siirrettiin ilmavoimiin.


title: Blackburn Buccaneer

text: Buccaneerit kutsuttiin 1991 Persianlahdelle kesken sodan, koska kone oli ainoa RAF:n kone, joka pystyi täsmäpommien lasermerkkaukseen. 12 koneyksilöä suoritti yhteensä 250 taistelulentoa, pudottaen merkintätehtävän lisäksi itse 48 laserohjattua pommia ilman omia tappioita.


title: Blackburn Buccaneer

text: Viimeiset koneet poistettiin käytöstä maaliskuussa 1994.


title: Nemesis

text: Nemesis tarkoittaa seuraavia asioita:


title: MODOK

text: MODOK () on Marvel-kustantamon luoma superroisto. MODOKin ensiesiintyminen oli "Tales of Suspense" -lehden numerossa 94.


title: MODOK

text: Vuonna 2009 MODOK oli listattu sijalle 100 IGN-sivuston laatimassa kautta aikain sata suurinta sarjakuvarikollista.


title: MODOK

text: Yhteensä kolme miestä on käyttänyt itsestään MODOK-nimeä. Sarjakuvissa MODOKit eivät kuitenkaan esiinny aikajärjestyksessä, vaan MODOK II esiteltiin ensin. Myöhemmin luotiin MODOK III, joka nousi johtamaan AIM-järjestöä. Viimeisenä on esitelty MODOK I, joka tarinan mukaan luotiin ensimmäisenä.


title: MODOK

text: On myös naispuolisia MODOKeja: Nais-MODOK (tohtori Katherine Waynesboro) ja MODAM.


title: MODOK

text: AIMin tiedemiehet loivat MODOKin analysoidakseen ja luodatakseen Kosmista Kuutiota. Kuution sisältämien valtavien kosmisten voimien tuli auttaa järjestöä sen tieteellisessä kilvoittelussa ja siksi eräs AIMin teknikoista, George Tarlington, muutettiin geneettisesti yli-inhimillisen älykkääksi olennoksi. Olentoa nimitettiin MODOCiksi ().


title: MODOK

text: Tiedemiehet eivät kuitenkaan ottaneet huomioon luomansa olennon omia suunnitelmia, eikä kestänyt kauaakaan ennen kuin MODOC kaappasi vallan entisiltä herroiltaan tappamalla heidät. Hän muutti nimensä MODOKiksi (), sillä MODOK oli kylmäverinen tappaja. Tämän seurauksena AIM on joutunut säännöllisesti taisteluihin Kostajien ja muiden supersankarien kanssa.


title: MODOK

text: AIM ei ole ollut tyytyväinen MODOKin suuruudenhulluuteen ja surkeisiin johtajantaitoihin, ja hänet onkin usein syrjäytetty, mutta MODOK on aina palannut takaisin AIMin johtoon. Alkujaan tieteellisen AIMin tiedetoiminta lamaantui MODOKin keskittyessä kahinoimaan supersankarien kanssa, ja lopulta AIM:in muut johtajat palkkasivat salamurhaajia tappamaan MODOKin. George Tarlington -MODOK menehtyikin myöhemmin Matelijaryhmän hyökkäyksessä.


title: MODOK

text: Nais-MODOK oli tohtori Katherine Waynesboro, Bruce Bannerin (Hulk) avustaja. Nais-MODOK miltei nai MODOKin, mutta kun hän ei hyväksynyt MODOKin yritystä tuhota Kuvotus, MODOK päätti ettei Nais-MODOK ollut hänelle se oikea, ja muutti tämän takaisin omaksi itsekseen.


title: MODOK

text: Sittemmin luotiin toinen naispuolinen MODOK. Henry Pym luuli tätä MODOKia ensimmäiseksi vaimokseen, mutta MODOK olikin AIMin vakooja. AIM muutti uutta nais-MODOKia vieläkin enemmän mies-MODOKia muistuttavaksi, ja nimesi hänet SODAMiksi () ja myöhemmin MODAMiksi (). Punaomega epäili MODAMin olevan todellisuudessa Olinka Barankova -niminen nainen, mutta MODAMin itsensä mukaan "AIMissa henkilötietojen väärentäminen on jokapäiväistä".


title: MODOK

text: Lopulta luotiin myös uusi MODOK, MODOK III, joka kuitenkin katosi toiseen ulottuvuuteen ja samalla MODAM tapettiin. Myöhemmin Kapteeni Amerikka sai selville, että oli olemassa vielä yksi MODOK (MODOK I), joka oli luotu jo ennen George Tarlingtonin muodonmuutosta. Lopulta MODOK III löysi tiensä takaisin omaan ulottuvuuteensa ja otti AIMin johtajuuden jälleen itselleen.


title: MODOK

text: Beyond Corporation© -yhtiö valmisti MODOKista ainakin neljä eri versiota—ilmeisesti Elvis Presleyn pohjalta — suojelemaan salaista asetehdastaan, State 51:tä. Nextwave tuhosi nämä MODOKit. Olentojen pääasiallinen hyökkäystapa oli juustohampurilaisten ampuminen.


title: MODOK

text: Myöhemmin paljastui, että koko Beyond Corporation© -yhtiötä johti vauva-MODOK, joka oli MODOKin ja MODAMin jälkeläinen. Vauva-MODOK pakeni Nextwavea, mutta sen murhasi myöhemmin Nextwaven johtaja, Paholaisdinosaurus.


title: MODOK

text: Ultimate Marvel -jatkumossa MODOK on George Tarleton -niminen mies, joka huijaa Ultimate-Visionin lataamaan itseensä Gah Lak Tuksen suunnattoman energiamäärän. Energia muuttaa Tarletonin hirviöksi, vaikkakaan ei aivan yhtä kammottavaksi kuin normaalijatkumon MODOK on.


title: MODOK

text: Seuraava pätee kaikkiin MODOKeihin, myös naispuolisiin.


title: MODOK

text: MODOK on poikkeuksellisen älykäs: hän kykenee ymmärtämään, luokittelemaan ja oppimaan asioita paremmin kuin muut ihmiset. MODOK luotiin laskemaan, ja niinpä hän kykeneekin lajittelemaan valtavia tietomääriä sekä laskemaan erilaisia todennäköisyyksiä tietokoneen tavoin. Lisäksi MODOK on voimakas psyykikko, joka kykenee hallitsemaan heikkotahtoisia ihmisjoukkoja helposti.


title: MODOK

text: Tuolinsa avustuksella MODOK kykenee ampumaan tuhoisan mielisäteen. MODOKilla on lisäksi lukuisia suunnittelemiaan aseita ja varusteita, joista osa on kiinnitetty hänen lentävään tuoliinsa.


title: MODOK

text: Tuoli itsessään liikkuu magnetismin avulla ja se sopii AIMin tiedemiesten luomaan valtaisaan robottikehoon, jonka avulla MODOK on taistellut jopa Hulkia vastaan. Ilman tuoliaan MODOK ei kykenisi liikkumaan ja luultavasti kuolisi.


title: MODOK

text: Kuten muutkin suuruudenhulluudesta kärsivät superrikolliset, myös MODOK sortuu usein tunteiden vaikutuksesta tehtyihin hätiköityihin päätöksiin. Hän on esimerkiksi erittäin kostonhaluinen, jopa niin, että se vaarantaa koko AIMin.


title: Zorron naamio

text: Zorron naamio () on Martin Campbellin ohjaama toimintaelokuva vuodelta 1998. Pääosissa ovat Antonio Banderas, Catherine Zeta-Jones ja Anthony Hopkins. Elokuva sai kolme Oscar-ehdokkuutta. Elokuvan tapahtumat sijoittuvat 1800-luvun alkupuolelle.


title: Zorron naamio

text: Elokuvalle tehtiin jatko-osa "Zorron legenda" vuonna 2005.


title: Zorron naamio

text: Don Diego de la Vega on vankilasta paennut entinen Zorro, joka etsii itselleen seuraajaa pysäyttämään Don Rafael Montero. Montero surmasi hänen vaimonsa ja anasti heidän tyttärensä Elenan sekä vei Diegon vankilaan, koska sai tietää, että hän on Zorro. Elena vietiin 20 vuotta sitten Eurooppaan.


title: Zorron naamio

text: Kun Montero palaa takaisin, hänen tarkoituksenaan on ostaa Meksikon presidentiltä Kalifornia. Don Diego päättää toimia ja alkaa kouluttaa rikollisille teille ajautuneesta Alejandro Murrietasta uutta Zorroa.


title: Isku Areena

text: Isku Areena on Lahdessa, Suomessa Lahden urheilukeskuksen yhteydessä sijaitseva jäähalli. Jäähallin pääkäyttäjä on jääkiekon SM-liigassa pelaava Lahden Pelicans.


title: Isku Areena

text:
Vuoteen 2005 asti halli oli nimeltään Lahden jäähalli. Nimi muutettiin Pelicansin, Lahden jäähalli Oy:n ja Isku-Yhtymä Oy:n välisellä kymmenvuotisella yhteistyösopimuksella. Halli on jääkiekon SM-liigan neljäs halli, jolla on sponsorinimi.
Isku-areenassa on yhteensä 5 371 katsomopaikkaa, joista 3 190 on istumapaikkoja ja 1 950 seisomapaikkoja. Lisäksi hallissa on 16 aitiota sekä 200-paikkainen lounasravintola, josta on näköala kaukaloon.


title: Isku Areena

text: Kesällä 2007 tehdyn kunnostuksen jälkeen halliin mahtui 4 910 ihmistä entisen 5 098 sijaan. Halliin tuli kesällä 2009 mediakuutio.


title: Isku Areena

text: Keväällä 2010 tehtiin uusi halliremontti, jonka myötä Isku Areenaan tuli katsomopaikkoja 500-600 lisää ja kuusi aitiota. Lisäksi jäähalliin tuli muutoksia myös ulkoisesti sekä mm. pelaajien pukukopit remontoitiin.


title: Isku Areena

text: Isku Areenan istumapaikat on pehmustettu lukuun ottamatta vanhan päädyn D-katsomoja. Lahen Turkoosin, eli Pelicansin kannattaja-ryhmän fanikatsomo sijaitsee hiljattain uusitun B-päädyn ja A-pääkatsomoiden välisessä kulmassa.


title: Ludwig Müller

text: Johann Heinrich Ludwig Müller (23. kesäkuuta 1883, Gütersloh, Saksan keisarikunta – 31. heinäkuuta 1945, Berliini, Saksa) oli entinen sotilaspastori, joka toimi Adolf Hitlerin neuvonantajana kirkollisasioissa ja kirkon sisäisen kansallissosialistisen ”Saksalaisten kristittyjen uskonliikkeen” päämies. ”Saksalaiset kristityt” olivat kansallissosialistisen puolueen peitejärjestö, joka tuki rodun ja kansallisuuden merkitystä ja hylkäsi rauhanaatteen.


title: Ludwig Müller

text: Müller oli yhdistetty kansallissosialismiin jo 1920-luvulta lähtien ja vuonna 1933 hänet nimitettiin valtakunnanpiispaksi. Hän tuki revisionistista käsitystä arjalaisesta Jeesuksesta ja puhdisti kristillisyydestä pois viitteitä juutalaisuudesta. Monet protestantit suuttuivat hänen valinnastaan uudeksi valtakunnanpiispaksi, koska pitivät häntä poliittisesti motivoituneena.


title: Ludwig Müller

text: Hitlerin kiinnostus natsimieliseen kirkkoon kuitenkin kuihtui vuoteen 1937 mennessä, joten Müller yritti voittaa suosiotaan takaisin antamalla Gestapon valvoa kirkkoja ja nuorisotyö päätettiin alistaa Hitler-Jugendin toimintaan. Hitler-nuorten johtaja oli ateisti ja Müllerin natsimyönteisyyden edistäminen kirkon sisällä suututti entisestään protestantteja.


title: Ludwig Müller

text: Hän oli vannoutunut natsi aina natsi-Saksan tappioon saakka, minkä jälkeen hän teki itsemurhan.


title: Tahvonlahti

text: Tahvonlahti () on lahti ja sitä ympäröivä alue Helsingin Laajasalon etelärannalla. Aikaisemmin Tahvonlahti oli nimenä myös osa-alueella, joka käsitti suuren alueen Laajasalon länsiosasta, mutta vuodesta 2013 lähtien sen nimenä on Kruunuvuorenranta.


title: Tahvonlahti

text: Tahvonlahden rannalla on Stansvikin kartano. Tahvonlahteen lasketaan myös Varisluodon ja Pitkäluodon kesämaja-alue Stansvikin kartanon lounaispuolella.


title: Tahvonlahti

text: Stansvikin alueelta löydettiin vuonna 1776 rautamalmiesiintymä, ja jo samana vuonna alueella aloitettiin kaivostoiminta. Välillä louhinta lopetettiin, mutta vielä 1800-luvulla se aloitettiin ajoittain uudestaan ja päättyi lopullisesti vasta vuonna 1839. Kaivosalueelta on löydetty ja löydetään toisinaan vieläkin myös muita arvokkaita mineraaleja kuten harvinaisen suuria ametisteja, joita sieltä on viety Pariisin ja Pietarin museoihin.


title: Tullisaari

text: Tullisaari () on viheraluevaltainen Helsingin Laajasalon kaupunginosan osa-alue. Tullisaaren alue muodostuu Aino Acktén huvilan ympäristöstä puistoineen. Alue sijaitsee Laajasalon saaren luoteisosasta Tullisaarenselän eteläpuolella. Tullisaaren alueella asuu seitsemän henkilöä (1.1.2005) ja työpaikkoja siellä on kaksi (31.12.2003).


title: Tullisaari

text: Aino Acktén aikoinaan asuttaman, vuonna 1877 valmistuneen huvilan omistaa nykyään Helsingin kaupunki. Viereinen Deckerin huvila on yksityiskäytössä. Tullisaari koostuu pääosin puisto- ja viheralueista (Tullisaarenpuisto). Alueeseen kuuluvat myös Killingholma ja Pyysaari venesatamineen ja kesäravintoloineen sekä osa metsää Kaitalahden ja Koirasaarentien välissä.


title: Tullisaari

text: Alueen tunnettu historia ulottuu 1500-luvulle. Kartanon ovat omistaneet muun muassa kauppaneuvos Henrik Borgström 1800-luvulla ja Helsingin pormestari Lars Mickelsson (aateloituna Svanström) 1600-luvulla. Tullisaaren kartanon päärakennus tuhoutui tulipalossa 1958. Alue kuuluu nykyään Helsingin kaupungille. Tuurholman eli nykyisin Tullisaaren nimi ei liity tullilaitokseen vaan todennäköisimmin vanhaan ruotsalaiseen miehennimeen ”Tulo”; 1500-luvun lähteissä alueen nimi on ”Tulo holm”. Silloin nimi tarkoitti alueen pohjoisrannalla ollutta pientä erillistä saarta, joka myöhemmin on maankohoamisen vuoksi kasvanut kiinni Laajasaloon. Silloinen salmi kulki nykyisen Tullisaarenpuiston poikki, missä sen paikalla on nykyisinkin selvästi havaittava laakso. Maisemista on louhittu muun muassa kalkkia.


title: Tullisaari

text: Naapuristossa Tullivuorenselän vastarannalla sijaitsevat Kulosaari ja Herttoniemenranta. Naapurialueita Laajasalossa ovat Yliskylä ja Kruunuvuorenranta.


title: Greg Kriesel

text: Gregory David Kriesel (paremmin tunnettu nimellä Greg K., s. 12. tammikuuta 1965 Glendale, Kalifornia) tunnetaan parhaiten The Offspring -yhtyeen hiljaisena, julkisuutta vieroksuvana basistina. Kriesel oli toinen yhtyeen perustajista Dexter Hollandin kanssa. Kriesel käyttää Ibanezin bassoja.


title: Twiztid

text: Twiztid on vuonna 1997 perustettu kaksihenkinen yhdysvaltalainen rap/hardcore-yhtye, jonka musiikki on melko samanhenkistä kuin Insane Clown Possen (Twiztid myös levytti icp:n hallinnoimalle Psychopathic Records levy-yhtiölle). Myöskään Twiztidin musiikkia ei soiteta radiossa melko omalaatuisten lyriikoiden takia. Alun perin Twiztidin jäsenet olivat osa kolmihenkistä, vuonna 1993 perustettua yhtyettä nimeltä House Of Krazees, joka hajosi kolmannen jäsenen lähdettyä soolouralle. Yhtyeen tunnetuimpia kappaleita ovat muun muassa "2nd Hand Smoke, Diemotherfuckerdie, Whatthefuck?!?, Spin The Bottle, We Don't Die, Different, I'm Alright, Your The Reason, Afraid On Me ja Story Of Our Lives."


title: Violent J

text: Violent J (oikealta nimeltään Joseph Bruce, s. 28. huhtikuuta 1972, Detroit, Michigan) on yhdysvaltalainen Insane Clown Posse -yhtyeen toinen jäsen (toinen jäsen Shaggy 2 Dope), vapaapainija ja yksi Psychopathic Records-levy-yhtiön ja Juggalo Championship Wrestling-painipromootion (JCW) perustajista. ICP:n ohessa Violent J on tehnyt myös kaksi soololevyä.


title: Shaggy 2 Dope

text: Shaggy 2 Dope (oikealta nimeltään Joseph Utsler, s. 13. lokakuuta 1975) on yhdysvaltalainen, Detroitista kotoisin oleva Insane Clown Posse-yhtyeen toinen jäsen, vapaapainija ja yksi Psychopathic Records-levy-yhtiön ja Juggalo Championshit Wrestlingin-painipromootion (JCW) perustajista. ICP:n ohella Shaggy on myös sooloartisti ja hän on tehnyt 2 levyä.


title: Binga

text: Binga on kaupunki Zimbabwessa Matabeleland Northin provinssissa Kariba-järven rannalla. Kaupunki rakennettiin alun perin tonga-kansaa varten, sillä tekojärvi tuhosi heidän kotiseutunsa. Chibwatatatan kuumat lähteet sijaitsevat Bingan lähellä.


title: Mors Kochanski

text: Mors Kochanski (s. 1940) on kanadalainen eränkävijä ja selviytymistaitojen opettaja. Maineeltaan hän on alallaan yksi maailman parhaista. Hän on kirjoittanut selviytymis aiheisia tietokirjoja.


title: Mors Kochanski

text: Hänen kerrotaan sanoneen ”mitä enemmän tiedät, sitä vähemmän kannat”.


title: Runkotieverkko

text: Runkotieverkko on luettelo valtakunnallisesti erityisen merkittävistä runkoteistä. Runkotien määritelmä sisältyy vuoden 2006 alussa voimaan tulleeseen uuteen maantielakiin. Runkotieverkosta päättää liikenne- ja viestintäministeriö.


title: Runkotieverkko

text: Runkotieverkon määrittely on poliittisesti arka asia, sillä verkon ulkopuolelle jäävät alueet pelkäävät tulevaisuutensa puolesta. Ensimmäinen ehdotus runkoverkosta tehtiin vuonna 2006, mutta se ei lopulta astunut voimaan. Toisen kerran ministeriö esitti runkoverkkoa vuonna 2018.


title: Runkotieverkko

text: Liikenne- ja viestintäministeriön työryhmä esitti 29. syyskuuta 2006 runkotieverkkoon seuraavia valta- ja kantatieosuuksia:Ehdotetun runkotieverkon pituus on 3 140 kilometriä. Runkotie on puhtaasti hallinnollinen käsite, eikä runkoteitä ole tarkoitus mitenkään erityisesti merkitä tieopasteisiin tai tiekarttoihin.


title: Runkotieverkko

text: Runkotieverkolla halutaan korostaa maan keskeisten keskusten välisiä yhteyksiä saaden hyvät liikennöintiyhteydet niin henkilö- kuin tavaraliikenteellekin. Ehdotettu runkotieverkko oli tarkoitus saada kuntoon vuoteen 2030 mennessä, ja tähän arvioitiin tarvittavan rahaa yhteensä 3 750 miljoonaa euroa eli keskimäärin noin 150 miljoonaa euroa vuodessa. Työryhmä asetti runkotieverkolle seuraavan tavoitestandardin:


title: Runkotieverkko

text: Runkotieverkon parantamisessa korostuvat "kevyemmät" liikenteen sujuvuutta ja turvallisuutta parantavat toimenpiteet, kuten keskikaiteiden ja ohituskaistojen rakentaminen.


title: Runkotieverkko

text: Runkoverkkoon kuuluu myös noin 2 750 kilometriä rautateitä.


title: Runkotieverkko

text: Liikenne- ja viestintäministeriö esitti runkotieverkkoa toisen kerran 5. syyskuuta 2018. Lähes kaikki vuoden 2006 runkoverkon tiet sisältyvät myös uuteen ehdotukseen. Ehdotettuun runkotieverkkoon kuuluvat seuraavat tieosuudet:


title: Inđija

text: Inđija () on kaupunki Serbiassa. Se sijaitsee Syrmian alueella ja Vojvodinan autonomisessa provinssissa. Pinta-ala on 384 km² ja väkiluku noin 47 400 (2011).


title: Inđija

text: Inđija oli olemassa viimeistään vuonna 1496. Ottomaanit hallitsivat aluetta 1500-1700-luvuilla, jolloin asukkaat olivat pääosin etnisiä serbejä. Nykyiselle paikalleen Inđija perustettiin vuonna 1746. Vuonna 1791 väkiluvuksi laskettiin 1 054. Vuodesta 1918 alkaen Inđija oli osa Jugoslavian kuningaskuntaa. Juuri ennen toista maailmansotaa kaupungin 7 900 asukkaasta 5 900 oli saksalaisia. Nykyisin enemmistö on serbejä, mutta Slankamenački Vinogradin kaupunginosassa asuu slovakkienemmistö.


title: Inđija

text: Inđijan nykyisenä pormestarina toimii Petar Filipović.


title: Liman yliopisto

text: Liman yliopisto () on Perun pääkaupungissa Limassa usealla kampusalueella toimiva yliopisto. Se perustettiin vuonna 1962. Liman yliopistossa on noin 15 000 opiskelijaa. Yliopistossa toimii viisi tiedekuntaa sekä School of Liberal Arts, School of Graduate Studies sekä useita laboratorioita, tutkimuskeskuksia ja muita yksikköjä.


title: Liman yliopisto

text: Verkkonäkyvyyttä korostavassa espanjalaisessa Webometrics-yliopistorankingissa yliopisto ylsi vuonna 2018 vasta Perun 19. parhaaksi yliopistoksi ja maailmanlistan sijalle 5852.


title: Nuori Voima

text:
Nuori Voima on vuonna 1908 perustettu kulttuurilehti, jonka avustajakunta koostuu kirjailijoista, kriitikoista, kääntäjistä, filosofeista ja tutkijoista. Lehteä julkaisee Nuoren Voiman Liitto.
Lehden perustaja ja päätoimittaja 1908–1909 oli opettaja Ape Rantaniemi.


title: Nuori Voima

text:
1920-luvulla lehteen kirjoitti suomalaisen kirjallisuuden kärkijoukko, muiden muassa Martti Haavio, Pentti Haanpää, Uuno Kailas, Mika Waltari, Katri Vala, Toivo Pekkanen, Yrjö Jylhä, Olavi Paavolainen ja Saima Harmaja.
Lehden toinen kukoistuskausi sijoittui 1960-luvulle, jolloin Kalevi Seilonen (päätoimittajana 1964–1966) ja Juha Virkkunen uudistivat lehteä taiteellisen radikalismin ja avantgardismin hengessä. Lehdessä ilmestyi suomennoksina muiden muassa Henry Millerin, Bertolt Brechtin, John Cagen, E. E. Cummingsin, Alain Robbe-Grillet’n, markiisi de Saden ja Ezra Poundin kirjoituksia.


title: Nuori Voima

text:
Vuonna 1991 Nuori Voima sai jälleen uuden suunnan päätoimittajinaan kirjailijat Jyrki Kiiskinen ja Jukka Koskelainen. 1990-luvulla lehdessä alkoivat vaikuttaa mannermainen filosofia sekä uusi kirjallisuus-, taide-, yhteiskuntateoria sekä feministinen ajattelu.
Kiiskisen ja Koskelaisen jälkeen Nuorta Voimaa ovat päätoimittaneet Tarja Roinila, Silja Hiidenheimo, Janne Porttikivi, Tuomas Nevanlinna, Teemu Ikonen, Markku Paasonen, Markku Lehtinen, Eino Santanen, Antti Arnkil ja Olli Sinivaara. Vuoden 2009 alusta vuoden 2014 loppuun lehden päätoimittajana toimi Martti-Tapio Kuuskoski. Häntä seurasi tehtävässä tammikuussa 2015 Maaria Ylikangas.


title: Nuori Voima

text: Nuori Voima sai vuonna 2010 Vuoden laatulehti -palkinnon.


title: Nuori Voima

text: Nuoren Voiman Liitto julkaisee myös puolivuosittain ilmestyvää "Kritiikki"-lehteä. Sen yhteyteen on perustettu kriitikoille myönnettävä palkinto. Palkinto jaetaan kahdelle kriitikolle, joista toisen kritiikki on julkaistu edellisen vuoden aikana "Kritiikki"-lehdessä, toisen jossakin muussa viestimessä.


title: Sun Yingjie

text: Sun Yingjie (, s. 19. tammikuuta 1979 Liaoning, Kiina) on kiinalainen kestävyysjuoksija.


title: Sun Yingjie

text: Sun aloitti uransa maratoonarina ja osallistui ensimmäisissä arvokisoissaan Sevillan MM-kisoissa 1999 maratonille sijoittuen kahdenneksitoista. Myöhemmin hän alkoi kilpailla myös lyhyemmillä matkoilla. Hän voitti Aasian kisoissa 2002 kultaa sekä 5 000 että 10 000 metrin juoksussa. Seuraavana vuonna hän voitti molemmilla matkoilla Aasian mestaruudet ja osallistui Pariisin MM-kisoihin, joissa oli 10 000 metrillä kolmas ajalla 30.07,20 ja 5 000 metrillä yhdeksäs.


title: Sun Yingjie

text: Vuonna 2004 Sun kilpaili Ateenan olympialaisissa ja sijoittui 10 000 metrillä kuudenneksi ja 5 000 metrillä kahdeksanneksi. Myöhemmin samana vuonna hän voitti New Delhissä järjestetyissä puolimaratonin maailmanmestaruuskilpailuissa kultaa ajalla 1.08.40. Helsingin MM-kisoissa 2005 hän oli 10 000 metrillä seitsemäs ja 5 000 metrillä yhdestoista. Sun kärähti dopingista lokakuussa 2005 ja sai kärystään kahden vuoden kilpailukiellon.


title: Avenged Sevenfold

text: Avenged Sevenfold (lyhennetään usein A7X) on yhdysvaltalainen vuonna 1999 perustettu metallimusiikkia soittava yhtye, joka on kotoisin Huntington Beachin kaupungista Kaliforniasta. Yhtye on myynyt maailmanlaajuisesti albumeita yli kahdeksan miljoonaa kappaletta. Nykyisen kokoonpanon muodostavat laulaja M. Shadows, bassokitaristi Johnny Christ, rytmikitaristi Zacky Vengeance sekä soolokitaristi Synyster Gates. Lisäksi kokoonpanossa soittaa rumpali Brooks Wackerman, joka on yhtyeen uusi rumpali Mike Portnoyn, Arin Ilejayn ja edesmenneen Jimmy ”The Rev” Sullivanin jälkeen.


title: Avenged Sevenfold

text: Avenged Sevenfoldin ensimmäinen albumi "Sounding the Seventh Trumpet" julkaistiin vuonna 2001. Albumin lauluosuudet olivat lähinnä karjuntaa ja vähemmän melodista laulua, ja musiikki oli metalcorea. Yhtyeen toisella levyllä "Waking the Fallen", musiikki oli myös metalcorea kuten edellinen albumi, mutta musiikissa oli enemmän vaikutteita heavy metallista ja lauluosuudet olivat enemmän melodista kuin karjumista. Yhtyeen laulutyyli ja musiikkityyli vaihtui kuitenkin kolmannella albumilla "City of Evil", joka julkaistiin 2005. Laulutyylit olivat vaihtuneet melodisempaan suuntaan ja yhtye luopui karjumisesta ja yhtye siirtyi heavy metallin puolelle. Levy sisälsi myös heviballadeita. Lopulliseen suosioon yhtye murtautui vuonna 2007 "Avenged Sevenfold" -albumillaan, joka jatkoi edelleen yhtyeen tunnettua heavy metal -soundia.


title: Avenged Sevenfold

text: Menestyksekäs ja hyvin alkanut ura koki kovan kolauksen, kun yhtyeen rumpali James ”The Rev” Sullivan kuoli reseptilääkkeiden ja alkoholin yliannostukseen. Yhtye hankki entisen Dream Theater -rumpali Mike Portnoyn nauhoittamaan uuden albumin rumpuraidat ja viides studioalbumi "Nightmare" julkaistiin vuonna 2010. Myöhemmin Mike Portnoyn korvasi Arin Ilejay. Ilejay jätti yhtyeen heinäkuussa 2015 musiikillisten erimielisyyksien takia.


title: Avenged Sevenfold

text: Yhtye julkaisi kuudennen albuminsa "Hail to the King" elokuussa 2013. Albumi on saanut sekä positiivista että negatiivista arvosteluja.


title: Avenged Sevenfold

text: Vuonna 2016 Avenged Sevenfold julkaisi yllätyksenä seitsemännen albuminsa, The Stage.


title: Avenged Sevenfold

text: Avenged Sevenfold on julkaissut 6 studioalbumia, yhden livealbumin ja DVD:n, yhden EP:n sekä 19 singleä. Tämän lisäksi Electronic Arts on käyttänyt yhtyeen musiikkia useissa peleissään. Esimerkiksi autopeli "issa" on mukana kappale "Blinded In Chains", "issa" "Almost Easy", ja soittopeli "Rock Bandissä" "Critical Acclaim", "Almost Easy", "Bat Country", ja "Afterlife". "Bat Country" on myös mukana peleissä "NHL 06", "SSX on Tour", "Saints Row 2" sekä "" -peleissä, ja cover-versio kappaleesta "Beast And The Harlot" pelissä "Guitar Hero II" ja master-nauha pelistä "". "NHL 09" -pelissä on yhtyeen kappale "Afterlife" ja Madden NFL 2004 pelissä kappale "Chapter Four". Lisäksi "Saw III" -kauhuelokuvan soundtrackilta löytyy yhtyeen kappale "Burn It Down". Avenged Sevenfoldin kappaleet "Shepherd of Fire" ja "Carry On" ovat mukana -pelissä, jonka julkaisi Treyarch.


title: Avenged Sevenfold

text: Avenged Sevenfold esiintyi ensimmäistä kertaa Suomessa Iron Maidenin lämmittelijänä Helsingin Olympiastadionilla 18. heinäkuuta 2008 sekä Tampereen Ratinan Stadionilla 19. heinäkuuta 2008. Seuraavaksi Avenged Sevenfold esiintyi Suomessa 22. marraskuuta 2010 Helsingin jäähallissa. Yhtye esiintyi 17. kesäkuuta 2011 yhtenä pääesiintyjistä Provinssirockissa. Viimeisin Suomen keikka oli Hartwall Areenassa 7. maaliskuuta 2017.


title: Avenged Sevenfold

text: Yhtyeen tunnetuimpia kappaleita ovat muun muassa "Unholy Confessions", "Bat Country", "Beast and the Harlot", "Seize the Day", "Almost Easy", "Afterlife", "Nightmare" ja "Hail to the king".


title: Avenged Sevenfold

text: Avenged Sevenfold mainitaan myös yhtenä vaikuttavana New Wave of American Heavy Metal-yhtyeenä.


title: Avenged Sevenfold

text: Yhtye perustettiin vuonna 1999 Yhdysvalloissa Kalifornian osavaltiossa, Huntington Beachin kaupungissa. Yhtyeen alkuperäiseen kokoonpanoon kuuluivat M. Shadows, James "The Rev" Sullivan, Zacky Vengeance sekä Matt Wendt. Yhtyeen nimi viittaa Raamatun Cainiin ja Abeliin, vaikka yhtye ei ole uskonnollinen. Perustamisen jälkeen jokainen yhtyeen muusikko otti käyttöön salanimen, jotka he olivat keksineet toisilleen high schoolissa. Ennen debyyttialbumin julkaisua yhtye julkaisi kaksi demoa vuosien 1999 ja 2000 välillä. Debyyttialbumi "Sounding the Seventh Trumpet" nauhoitettiin kun yhtyeen jäsenet olivat 19-vuotiaita high schoolissa opiskelevia nuoria. Albumi julkaistiin uudelleen vuonna 2002. Soolokitaristi Synyster Gates liittyi yhtyeeseen vuonna 1999, kun suurin osa albumin materiaalista oli nauhoitettu.


title: Avenged Sevenfold

text: Vuonna 2002 bassokitaristiksi tuli Johnny Christ, joka oli järjestyksessään yhtyeen neljäs bassokitaristi, vaikka yhtye oli ollut kasassa kolme vuotta. Yhtyeen toinen albumi "Waking the Fallen" julkaistiin 26. elokuuta 2003, ja se jatkoi samaa, raskasta metallia edustavaa tyyliä edeltäjänsä tapaan. Ahkeran keikkailun jälkeen vuonna 2004 yhtye kirjoitti levytyssopimuksen Warner Bros. Records -yhtiön kanssa.


title: Avenged Sevenfold

text: Yhtyeen kolmas albumi ja ensimmäinen suurelle levy-yhtiölle tehty studioalbumi "City of Evil" julkaistiin 7. kesäkuuta 2005. Tyylimuutos oli suuri; raskas heavy metal oli jätetty taka-alalle, ja yhtye oli siirtynyt käyttämään melodisia riffejä kappaleissaan. Suurin muutos oli tapahtunut M. Shadowsin laulutyylissä. Shadows oli työskennellyt lauluvalmentaja Ron Andersonin kanssa oppiakseen uusia laulutyylejä. Anderson oli työskennellyt aiemmin W. Axl Rosen ja Chris Cornellin kanssa, ja miehen harjoitusmetodit tuottivat tulosta jälleen kerran. "City of Evil" keräsi hyviä levyarvosteluja internetissä ja lehdissä, ja se oli käynnistänyt yhtyeen kansainvälisen uran ja maineen nousukiitoon.


title: Avenged Sevenfold

text: "Cities Of Evil" -kiertueen aikana yhtyeen suosio oli ilmiömäisesä nousussa. Single "Bat Country" oli Billboardin singlelistan toisella sijalla, ja sen huonoin listasijoitus Yhdysvaltojen singlelistoilla oli kuudes sija. Menestyksen siivittämänä albumi myi kultaa. Vuonna 2009 albumi ylitti platinalevyn oikeuttavan rajan.


title: Avenged Sevenfold

text: Vuonna 2006 yhtye konsertoi Ozzfest-metallifestivaaleilla Disturbedin, System of a Downin, Lacuna Coilin ja DragonForcen kanssa. Saman vuoden aikana yhtye teki historiansa suurimman konserttikiertueen, joka kiersi Yhdysvaltojen lisäksi Yhdistynyttä kuningaskuntaa, Eurooppaa, Japania, Uutta-Seelantia sekä Australiaa. Kun 16 kuukautta kestänyt "Cities Of Evil" -kiertue oli saatu päätökseen yhtye päätti pitää taukoa kiertue-elämästä ja aloittaa uusien kappaleiden kirjoittamisen.


title: Avenged Sevenfold

text:
Yhtyeen neljäs studioalbumi, "Avenged Sevenfold" julkaistiin 30. lokakuuta 2007. Yhtyeen kaikki jäsenet olivat kirjoittaneet kaikki albumille päätyneet kappaleet yhteistyössä ja tuottaneet albumin itse. Albumilla oli useita kappaleita, jotka ovat edelleen yhtyeen konserttien settilistassa. Näistä tunnetuin lienee kappale "Afterlife".
17. heinäkuuta 2007 yhtye julkaisi myös ensimmäisen DVD-tallenteensa. "All Excess" -nimellä julkaistu DVD oli vuoden myydyin musiikki-DVD Yhdysvalloissa. DVD myi ilmestymisviikollaan 11 000 kappaletta pelkästään Yhdysvalloissa. Yhtyeen kunniaksi julkaistiin myös kaksi debyyttialbumia. "" ja "" julkaistiin yhtäaikaisesti 9. lokakuuta 2007.


title: Avenged Sevenfold

text:
Vuonna 2008 yhtye oli pääesiintyjänä "Taste Of Chaos" -konserttikiertueella. Kiertueella esiintyivät myös Bullet for My Valentine, Blessthefall ja Idiot Pilot. Kiertueen viimeinen konsertti oli Long Beach Arenalla, jossa myös Iron Maiden oli nauhoittanut uraauurtavan livealbuminsa "Live After Deathin" 1980-luvulla. Konsertti nauhoitettiin ja julkaistiin myöhemmin sekä ääni- että kuvatallenteena nimellä "Live In The LBC & Diamonds In The Rough". Nauhoitteet julkaistiin 8. lokakuuta 2008. Levyllä kuultiin yhtyeen oman materiaalin lisäksi useita cover-kappaleita, kuten Panteran "Walk", Iron Maidenin "Flash Of The Blade" sekä Black Sabbathin "Paranoid". "Walk"-coverin laulajaksi yhtye valitsi yleisöstä sattumanvaraisesti katsojan, ja M. Shadows poistui kappaleen ajaksi lavalta.
Konsertissa yhtye tiedotti myös, että työn alla olisi "Guitar Tutorial – Avenged Sevenfold" -DVD, jolla esiteltäisiin yhtyeen viisi kappaletta kitaralla, ja ne myös opetettaisiin soittamaan. Yhtyeen kahdesta loppuunmyydystä konsertista Englannissa toinen jouduttiin perumaan ja toista lyhentämään. Syyksi yhtye ilmoitti M. Shadowsin kurkkutulehduksen, joka vaikeutti hänen äänenhallintaansa. Kummatkin konsertit uusittiin lipun ostaneille 15. joulukuuta 2008.


title: Avenged Sevenfold

text: Tammikuussa 2009 laulaja M. Shadows varmisti yhtyeen nauhoittavan uutta materiaalia. Samassa haastattelussa yhtye vahvisti esiintyvänsä pääesiintyjänä "Rock At The Range" -festivaaleilla 16.-17. toukokuuta 2009. Ensimmäisenä festivaalipäivänä yhtye nousi lavalle entisen Guns N' Roses-kitaristi Slashin kanssa. Shadows vieraili myöhemmin myös Slashin sooloalbumilla "Slash".


title: Avenged Sevenfold

text:
Useissa haastattelussa yhtye lupasi tulevasta studioalbumista progressiivista metallia edustavan, suurimman ja parhaimman albuminsa koskaan. Myöhemmin M. Shadows vahvisti halunsa tehdä tulevasta levystä konseptialbumi.
15. heinäkuuta 2009 yhtyeen virallisella sivustolla ja MySpace-profiilissa julkaistiin Shadowsin antama tiedote, jonka mukaan uuden studioalbumin työstäminen studiossa oli aloitettu. Samana päivänä "Waking the Fallen" -albumi ylitti kultalevyrajan.
Kun yhtye oli päättänyt kiertueensa Sonisphere-festivaalitapahtumaan 2. elokuuta 2009, yhtye suuntasi studioon ja jatkoi uuden albuminsa työstämistä. Myöhemmin Zacky Vengeancen antamassa verkkosivustolla julkaistussa tiedotteessa kerrottiin, että albumin kappaleiden sanat, sävellykset ja sovitukset olivat lopputyöstön jälkeen valmiit.
24. joulukuuta 2009 Avenged Sevenfold sijoittui toiselle sijalle musiikkilehti "Ultimate Guitarin" "Top Ten Bands of Decade" -äänestyksessä. Kisan voitti thrash metal -yhtye Metallica.
28. joulukuuta 2009 yhtyeen rumpali James "The Rev" Sullivan löydettiin kotoaan kuolleena. Sullivan oli kuollessaan 28-vuotias. Ruumiinavauksen tuloksena selvitetty kuolemansyy pidettiin visusti salassa, kunnes yhtye tiedotti 9. kesäkuuta 2010 kuolinsyyn olleen alkoholin ja reseptilääkkeiden yliannostus.


title: Avenged Sevenfold

text: Yhtye päätti jatkaa levyn viimeistelyä rumpalin kuolemasta huolimatta. Yhtye värväsi uudeksi rumpaliksi Dream Theaterin riveissä vaikuttaneen, rumpali Mike Portnoyn, joka oli ollut The Revin yksi suurin vaikuttaja. Pitkän odotuksen jälkeen yhtyeen uusi single "Nightmare" julkaistiin digitaalisesti 18. toukokuuta 2010. Uusi studioalbumi julkaistiin 27. heinäkuuta ja ylsi USA:ssa lista-ykköseksi.


title: Avenged Sevenfold

text: Yhtye sekä Mike Portnoy ovat kuitenkin vahvistaneet, että Portnoy ei enää jatka heidän kanssaan vuonna 2011. Ensimmäinen tammikuuta 2011, yhtye ilmoitti sivuillaan uuden rumpalin olevan Arin Ilejay. Yhtye performoi ensimmäisen keikkansa uuden rumpalin kanssa samana päivänä avaten Nightmare After Christmas Tourin.


title: Avenged Sevenfold

text: Yhtye julkaisi 24.9.2012 uuden kappaleen "Carry On", joka kirjoitettiin "Call of Duty: Black Ops 2" peliä varten. Marraskuussa yhtyeen laulaja M. Shadows sanoi haastattelussa, että yhtye on työstämässä uutta albumia ja sen on tarkoitus ilmestyä kesällä 2013. Kesäkuussa yhtye julkaisi albumin nimen, kansikuvan ja julkaisupäivän. Yhtyeen kuudes albumi "Hail to the King" julkaistiin 27.8.2013.


title: Avenged Sevenfold

text: Heinäkuussa 2015 yhtye ilmoitti Arin Ilejayn poistuvan yhtyeestä musiikillisien erimielisyyksien takia.


title: Avenged Sevenfold

text: Marraskuun 4. 2015 Yhtye julkisti Brooks Wackermanin yhtyeen uutena rumpalina, sekä uuden levyn tulevan joskus vuonna 2016.


title: Avenged Sevenfold

text: 13.10.2016 yhtye julkaisi uuden singlensä The Stagen. The Stage - nimisen albumin tiedot julkistettiin 27.10.2016. Seuraavana päivänä albumi julkaistiin.


title: Avenged Sevenfold

text: Avenged Sevenfoldia on usein syytetty muiden yhtyeiden tyylillisestä ja joissain tapauksissa melodisesta kopioinnista. Esimerkiksi: Elena Siegmanin laulamasta kappaleesta: Abracadavre on kopioitu melodia Avenged Sevenfoldin kappaleeseen "I'm not ready to die" kohtaan 4:41 ja Metallican "Sad But True"- kappaleesta ja Avenged Sevenfoldin "This Means War"-kappaleesta on löydetty paljon yhtäläisyyksiä. Avenged Sevenfoldin on myös väitetty kopioivan Overkillin logon, josta on löydetty paljon selkeitä yhtäläisyyksiä Avenged Sevenfoldin logon kanssa. Avenged Sevenfold on kiistänyt kaikki syytökset ja sanonut olleensa pikemminkin inspiroitunut asiasta.


title: Seututie 132

text: Seututie 132 on Vantaan Luhtaanmäeltä Nurmijärven Klaukkalan Röykän Vihtijärven sekä Läyliäisten kautta Lopen kirkolle johtava seututie. Tie on päällystetty, kaksikaistainen ja 52 kilometriä pitkä. Ennen nykyisten valtateiden rakentamista tie oli valtatie 3:n osa.


title: Lucinda Williams

text: Lucinda Williams (s. 26. tammikuuta 1953 Lake Charles, Louisiana, Yhdysvallat) on yhdysvaltalainen rock-, folk- ja countrylaulaja ja -lauluntekijä. Hän on voittanut Grammyn kolmesti, ja "Time" nimesi hänet vuonna 2002 "Amerikan parhaaksi lauluntekijäksi".


title: Lucinda Williams

text: Williams muutti vuonna 1978 Jacksoniin Mississippiin levyttämään ensimmäistä albumiaan ja 1980-luvulla Los Angelesiin. Williams on esiintynyt omien albumiensa lisäksi vierailevana artistina Flogging Mollyn, Elvis Costellon, Michael Monroen ja Steve Earlen levyillä.


title: Lucinda Williams

text: Lucinda Williamsin isä on runoilija ja kirjallisuuden professori Miller Williams.


title: Lihakauppa

text: Lihakauppa on kauppa, jossa myydään erilaisia lihoja ja muita lihatuotteita. Lihakauppoja on Suomessa yleensä kauppahalleissa, suurissa tavarataloissa ja ruokakaupoissa. Joskus niillä voi omatkin tilat.


title: Lihakauppa

text: Lihakaupoissa käytetään vaakoja, joiden avulla on helppo määrittää lihan paino ja sen kautta myös hinta. Lihakauppojen myyntitiloissa on tarkat hygieniamääräykset.


title: Lihakauppa

text: Ranskassa, jossa on yhä paljon eri elintarvikeryhmiin erikoistuneita pienmyymälöitä, on perinteisesti ollut omat myymälänsä raa’alle lihalle (), leikkeleille ja muille lihavalmisteille ("charcutier, charcuterie"), sisäelimille ("tripier, triperie"), lintujen lihalle ("volailler") ja jopa hevosenlihalle ("boucherie chevaline"), mutta sielläkin nämä ovat alkaneet yhdistyä kaikkia lihatuotteita myyviksi lihakaupoiksi tai elintarvikemyymälöiden lihaosastoiksi. Aiemmin "boucherie"-tyyppiset lihakaupat tunnettiin Ranskassa verenpunaiseksi maalatusta julkisivusta.


title: Radalla (elokuva)

text: Radalla on Roger Kumblen ohjaama ja Nancy Pimentalin käsikirjoittama romanttinen komediaelokuva vuodelta 2002. Sen pääosia esittävät Cameron Diaz, Selma Blair, Christina Applegate, Thomas Jane, Frank Grillo ja Jason Bateman. Elokuva menestyi huonosti Yhdysvalloissa, missä se tuotti 23 miljoonaa dollaria, kun tuotantoon käytettiin 43 miljoonaa. Paremmin se menestyi Yhdysvaltojen ulkopuolella.


title: Radalla (elokuva)

text: Sitoutumista kammoava ja klubeilla viihtyvä Christina tapaa yökerhossa mukavan ja komean uroksen, eikä saa tätä mielestään. Aamulla mies on kadonnut, mutta Christina muistaa tämän puhuneen jotakin häistä. Niinpä hän tekee ystävättärineen spontaanin ratkaisun lähteä kyseisiin häihin naapurikaupunkiin nähdäkseen, oliko tanssilattialla koettu vastakaiku todellista.


title: Ibrahim Kodra

text: Ibrahim Shaban Likmetaj Kodra (22. huhtikuuta 1918 Ishmi – 7. helmikuuta 2006) oli albanialainen taidemaalari, joka työskenteli pääosan elämästään Italiassa.


title: Ibrahim Kodra

text: Kodra muutti vuonna 1936 opiskelemaan italialaiseen kuvataideopistoon. Hän hankki ensimmäisen työhuoneensa Milanosta 1944. Uransa aikana Kodra maalasi muun muassa freskoja useisiin Milanon museoihin ja muihin rakennuksiin. Hänen töitään on nykyään muun muassa Vatikaanin museossa ja yksityiskokoelmissa ympäri maailmaa.


title: Ibrahim Kodra

text: Kodra sai vuonna 1996 Albanialta "kansan kunniapalkinnon". Hän kuoli Milanossa vuonna 2006.


title: Erkki

text: Erkki on suomalainen miehen etunimi. Se on skandinaavisen nimen Erik yleisin suomalainen muoto. Erkin nimipäivä on 18. toukokuuta, Eerik Pyhän kuolinpäivänä, jolloin on myös nimien Eero, Eerik, Eerika ja Eerikki nimipäivä. Suomessa on toukokuuhun 2017 mennessä ollut kirjoilla 73 748 Erkkiä. Erkki on Suomen kaikkien aikojen kolmanneksi yleisin miesten ensimmäinen etunimi.


title: Erkki

text: Erkin päivään liitetään perinteisesti monia sananparsia, joista monet viittaavat siihen, kuinka kesän tulo edistyy, kuten ”Erkki avaa käen suun”.


title: Erkki

text: 1990-luvulla tuli tavaksi käyttää Erkki-nimeä mitä erilaisimmissa sanonnoissa, esimerkiksi ”Tuosta nyt ei ota selvää Erkkikään”, ”Tätä nyt ei osaa Erkkikään” ja ”Tuota ei syö Erkkikään”.


title: Erkki

text:
Erkeillä on oma etunimiseura, Kymenlaaksossa toimiva Erkkien yhdistys.
"Erkki!"-niminen varhaisnuorten visailuohjelma oli Yle TV2:ssa vuosina 1987–90. Siinä jaettiin Erkki-merkkejä.


title: Eric Miller

text: Eric Roger Patrick Miller (s. 23. syyskuuta 1975, Dublin, Irlanti) on irlantilainen rugbynpelaaja. Miller kävi Wesleyn Collegen ja Loughborough'n yliopiston. Hän on pelannut Leinsterin ja Irlannin rugbyjoukkueissa pelipaikalla 8 sekä laitapelaajana. Hän on pelannut 48 maaottelua Irlannin paidassa ja edusti Irlantia 1999 ja 2003 maailmanmestaruuskisoissa. Miller lopetti rugbyn pelaamisen vuonna 2006.


title: Kati Hämäläinen

text: Kati Hämäläinen (s. 10. toukokuuta 1947 Helsinki) on musiikin tohtori, cembalisti, urkuri ja orkesterinjohtaja sekä vanhan musiikin tutkija. Hämäläinen opiskeli Sibelius-Akatemiassa urkujensoittoa 1964-1971. Cembalonsoiton opinnot hän aloitti 1967. Hämäläinen suoritti Sibelius-Akatemiassa cembalonsoiton korkeimman kurssitutkinnon ensimmäisenä Suomessa. Hänen ensikonserttinsa cembalistina oli Sibelius-Akatemian konserttisarjassa 1973. Cembalonsoiton jatko-opintoja hän harjoitti mm. Lontoossa ja Kenneth Gilbertin oppilaana. Urkujensoiton mestarikursseilla hän on opiskellut muun muassa Ranskan, Espanjan ja Italian vanhaa musiikkia. Vuonna 1993 Hämäläinen suoritti musiikin tohtorin tutkinnon Sibelius-Akatemian taiteilijakoulutuksessa erityismaininnalla "kiitoksella hyväksytty" aiheenaan Ranskan barokin cembalo- ja urkumusiikki.


title: Kati Hämäläinen

text: Vuodesta 1972 Hämäläinen on esiintynyt kaikkialla Suomessa sooloesityksissä, kamarimuusikkona, useiden orkesterien solistina ja orkesterinjohtajana. Hän on esiintynyt myös Ruotsissa, Saksassa, Sveitsissä, Tšekkoslovakiassa, Englannissa, Italiassa ja Ranskassa. Hän on nauhoittanut radioyhtiöille Suomessa ja Keski-Euroopassa sekä levyttänyt suomalaisille levy-yhtiöille. Viime vuosina hän on esittänyt lähinnä Ranskan, Italian ja Espanjan kosketinsoitinmusiikkia sekä Ranskan kirkollista vokaalimusiikkia 1999 perustamansa yhtyeen Plein-Jeu johtajana.


title: Kati Hämäläinen

text: Hämäläisen tutkimusala on esittämiskäytännön historia, mistä hän on julkaissut kolme kirjaa ja useita artikkeleita. Hämäläinen työskentelee Sibelius-Akatemian yliassistenttina ohjaten jatko-opiskelijoita kirkkomusiikin osastossa sekä esittävän säveltaiteen ja tutkimuksen tohtorinkoulutusyksikössä (DocMus). Hämäläinen on Kotkan kansainvälisen urkukilpailun taiteellinen johtaja ja tuomariston puheenjohtaja. Vuonna 2006 hänet palkittiin Barokkienergiaa-palkinnolla ansiokkaasta ja monipuolisesta toiminnastaan vanhan musiikin parissa.


title: Kati Hämäläinen

text: Kati Hämäläisen isä oli jazzmuusikko Olli Hämäläinen. Kati Hämäläinen on naimisissa toimittaja Hannu Taanilan kanssa.Nauhoituksia Suomen Yleisradiolle ja TV:lle sekä radionauhoituksia Berliinissä ja Sveitsissä.


title: Kati Hämäläinen

text: Levytyksiä:


title: Elmeri

text: Elmeri on suomalainen miehen etunimi. Elmerin nimipäivä on 3. tammikuuta, jolloin on myös Elmon nimipäivä. Muodossa Elmer nimi on esiintynyt almanakassa vuodesta 1950 lähtien, vuodesta 2000 lähtien samalla päivällä on myös pidentynyt muoto Elmeri.


title: Elmeri

text: Elmeri on suomalainen muunnos saksalaisesta nimestä Elmar, joka Suomessakin esiintyy myös muodossa Elmer. Elmar-nimi taas on syntynyt lyhentymänä muinaisgermaanisista nimistä Egilmar, Eilmar, Elimar ja Adelmar, jossa kaikissa loppuosa "mar" tarkoittaa "kuuluisaa"; nimien alkuosista Egil tarkoittaa käärmettä, Eil miekkaa ja Adel jalosukuista, kun taas Elimar merkitsee "kaikkialla kuuluisaa".


title: Elmeri

text: Väestörekisterikeskuksen tietojen mukaan nimi Elmeri on 1900-luvun alusta vuoden 2016 loppuun mennessä annettu Suomessa 8729 henkilölle. .


title: Vlorë

text: Vlorë ( tai "Vlora", tai "Αυλώνα", "Avlóna") on 77 691 asukkaan (2001) satamakaupunki Albaniassa. Se sijaitsee Lounais-Albaniassa ja on Vlorën maakunnan pääkaupunki.


title: Vlorë

text: Vlorë on Albanian vanhimpia kaupunkeja. Se perustettiin kreikkalaiseksi siirtokunnaksi nimellä Aulōn 500-luvulla eaa. Se oli yksi kolmesta samanlaisesta siirtokunnasta Illyrian rannikolla, ja sen on maininnut ensimmäisenä Ptolemaios (Geographia, III, xii, 2). Myös muut maantieteelliset asiakirjat, kuten Peutingerin "Tabula" ja Hierocleen "Synecdemus" mainitsivat sen. Kaupunki oli Rooman valtakunnan tärkeä satama, kun se oli osa Epirus Novaa.


title: Vlorë

text: Siitä tuli piispanistuin 400-luvulla. Tunnettujen piispojen joukossa on Nazarius, vuonna 458, ja Soter, vuonna 553. Hiippakunta kuului tällöin Rooman patriarkaattiin. Vuonna 773 se liitettiin muun Illyriumin itäosan kanssa Konstantinopolin ekumeeniseen patriarkaattiin mutta sitä ei mainita kirkon "Notitiae episcopatuumissa". Hiippakunta oli ehkä lakkautettu sillä vaikka bulgarialaiset olivat hallinneet tätä maata jonkin aikaa, Aulōnia ei mainita Achridan patriarkaatin "Notitiae episcopatuumissa."


title: Vlorë

text: Serbia valtasi Valonan tai Vloran, kuten sitä myös kutsuttiin 1345 ja se siirtyi Osmanien valtakunnan haltuun 1464, ja oltuaan Venetsialaisten hallussa 1690, se palautui turkkilaisille. Siitä tuli caza Beratin "sandjakissa" Janinan vilayetissä (provinssissa). Kaupungissa, jolla oli satama Adrianmerelle, oli noin 10 000 asukasta; kaupungissa oli katolinen seurakunta, joka kuului Durazzon arkkihiippakuntaan.


title: Vlorë

text: Vuonna 1851 se kärsi pahoja vahinkoja maanjäristyksessä.


title: Vlorë

text: Ismail Qemali julisti Albanian itsenäiseksi Vlorëssa marraskuun 28. päivä 1912 ensimmäinen Balkanin sodan aikana. Kaupungista tuli Albanian ensimmäinen pääkaupunki, mutta Italia valloitti sen 1914 ja miehitti sitä vuoteen 1920 asti. Italia valloitti Vlorën uudestaan 1939, minkä jälkeen Natsi-Saksa miehitti sitä vuoteen 1944 asti.


title: Vlorë

text: Toisen maailmansodan aikana Sazan-saaresta Vlorën lahdella tuli Saksan ja Italian sukellusvenetukikohta ja se joutui liittoutuneiden raskaiden pommitusten kohteeksi. Kommunismin aikana satama vuokrattiin Neuvostoliitolle sukellusvenetukikohdaksi, ja oli tärkeässä asemassa Nikita Hruštšovin ja Enver Hoxhan konfliktissa 1960-1961, ja koska Neuvostoliitto oli tehnyt suuria sijoituksia tukikohtaan, se vastusti sen menetystä seurauksena Albanian liittymiselle Kiinan puolelle maailman kommunistisen liikkeen jaossa. Neuvostoliitto uhkasi miehittää Vlorën huhtikuussa 1961, ja ottaa apunsa pois Albanian taloudellisen, sotilaallisen ja teknisen apunsa. Uhkausta ei toteutettu Kuuban kriisin samanaikaisen kehittymisen vuoksi, mutta Hoxha tajusi kuinka haavoittuvainen Albania oli, ja Neuvostoliiton Tšekkoslovakian miehityksen jälkeen 1968 hän rakensi satoja tuhansia betonibunkkereita jotka ovat yhä Albaniassa. Vlorë oli Hoxhan aikaan Sigurimin, salaisen poliisin, tärkeä värväyspaikka.


title: Vlorë

text: Vuonna 1997 Vlorë oli lukuisten mellakoiden keskus pyramidihuijausten takia, jotka johtivat Sali Berishan hallinnon alamäkeen ja melkein sisällissotaan.


title: Vlorë

text: Vlorë on yhä tärkeä satama ja markkinakeskus merkittävällä kalastus- ja teollisuussektorilla. Ympäröivä seutu tuottaa maaöljyä, bitumia, maakaasua ja suolaa. Kaupungissa on myös Albanian laivaston tärkeätä laitteistoa.


title: Vlorë

text: Vlorën merkitys maatalouskeskuksena on kasvanut suurten oliivi- ja hedelmäpuiden istutusten jälkeen, ja ruuanjalostuskeskuksena, öljyn ja bitumin vientiteollisuudessa jne.


title: Vlorë

text: Turismista on tullut suurielinkeino viime vuosina, kaupungissa on monia hotelleja, matkakeskuksia ja rantoja.


title: Hysteria

text: Hysteria ( 'kohtu') on historiallinen tautinimeke, joka jaettiin myöhemmin kahteen alaluokkaan hysteeriseksi neuroosiksi ja konversiohysteriaksi. Hysteerinen neuroosi nimettiin uudelleen somatoformiseksi häiriöksi, ja nykyisin siitä käytetään nimitystä somatisaatiohäiriö (F45.0). Konversiohysteria nimettiin uudelleen konversiohäiriöksi, jota nimikettä käytetään edelleen suomalaisessa psykiatriassa, vaikka sairauden virallinen nimi on muuttunut dissosiaatiohäiriöksi (F44).


title: Hysteria

text: Hysterian luultiin alun perin johtuvan kohdun liikkumisesta, ja sitä pidettiin naisten sairautena. Yleisenä hoitomuotona oli "hysterektomia" eli kohdun poisto.


title: Hysteria

text: Yhdysvaltalainen kirurgi Isaac Baker Brown kehitti sittemmin teorian, jonka mukaan hysteria johtuikin masturboinnista. Brown hoiti potilaitaan poistamalla heidän klitoriksensa.


title: Hysteria

text: Myöhemmin sukupuolielimiin liittyvät teoriat hylättiin ja hysterialla alettiin tarkoittaa erilaisia ruumiillisia oireita, joille ei löytynyt selvää somaattista syytä. Tästä syystä niiden ajateltiin olevan psykiatrisen häiriön oireita.


title: Hysteria

text: Hysteriadiagnoosit ampaisivat kasvuun 1800-luvun lopulla Sigmund Freudin keksimien teorioiden saavuttaman suosion myötä. Myöhempi tutkimus on paljastanut, että moni Freudin hysteriapotilaista sairasti todellisuudessa somaattista sairautta, jolle Freud kehitti psykoanalyyttisen selityksen. Eräs "hysteerisistä" vatsakivuista kärsinyt Freudin potilas kuoli myöhemmin vatsasyöpään, mutta Freud ei koskaan kyseenalaistanut kyseiselle potilaalle antamansa diagnoosin osuvuutta.


title: Hysteria

text: Tutkija Elliot Slater julkaisi 1960-luvun alussa seurantatutkimuksen hysteria-diagnoosin 1950-luvun alkupuolella Britannian valtiollisessa keskussairaalassa saaneista potilaista. Yhdeksän vuoden kuluttua diagnoosin saamisesta 14 prosenttia työikäisistä potilaista oli kuollut ja kahdeksan prosenttia oli menettänyt normaalin arjen toimintakykynsä. Kolmannes kuolleista potilaista oli tehnyt itsemurhan. Luonnollisen kuoleman kokeneet olivat kuolleet sairauksiin keskimäärin vain kolme vuotta hysteria-diagnoosin antamisen jälkeen, mikä antaa aihetta olettaa, että suuri osa kuolleista oli sairastanut kuolemaan johtanutta sairauttaan jo siinä vaiheessa, kun heidän oireensa tulkittiin hysteriasta johtuviksi. Menehtyneet potilaat olivat sairastaneet sydän- ja verenkiertoelinten sairauksia, munuaissyöpää, aivovammaa, aivokasvaimia, epilepsiaa ja aivorappeumaa.


title: Hysteria

text:
Seurantatutkimuksessa kävi ilmi, että yli puolelta eloon jääneistä potilaista oli löytynyt oireet selittävä elimellinen sairaus, joka oli saattanut oirehtia epätyypillisesti etenkin sairauden alkuvaiheessa. Kaikkein huonokuntoisimmat potilaat olivat kuitenkin niitä, joilta ei ollut löytynyt elimellistä sairautta. Slater päätyi esittämään, että osa hysteriadiagnooseista johtui siitä, että potilaiden elimellinen sairaus vaikutti myös heidän ulkoiseen käytökseensä, mikä sai lääkärit ajattelemaan, että somaattiset oireet johtuivatkin potilaiden "hysteerisestä luonteesta".
Hysterialle pidettiin alttiina tiettyä luonnetyyppiä, jolle ovat ominaisia lapsenomainen itsekeskeisyys, suggestioalttius, teatraalinen käytös, mielikuvituksen rikkaus ja taipumus dramaattisuuteen. Hysteria-käsitteen ääri-ilmiöitä ovat ekstaattinen, hallusinoiva, tunteellisesti ylireagoiva nainen ja toisaalta hypernaisellinen, eroottisesti puoleensavetävä nainen. Vanha psykiatrian oppikirja sanoo: ”Kunnon hysteerinen nainen on aina viettelevä”.


title: Hysteria

text: Ranskalainen neurologi ja Pariisin yliopiston professori Pierre Janet laati hysteriaa käsittelevän väitöskirjan vuonna 1892 ja julkaisi vuonna 1895 kolmen muun tunnetun hysteriatutkijan Jean-Martin Charcotin, Josef Breuerin ja Sigmund Freudin kanssa kirjan nimeltä "Tutkielmia hysteriasta". Edellä mainitut lääkärit hoitivat hysteriaa hypnoosin ja katharsis-terapian avulla.


title: Hysteria

text: Usein siteerataan Rachel Mainesin väitettä (1998), että 1800-luvun lääkärit käyttivät jatkuvasti sähkövibraattoreita stimuloimaan orgasmin naispotilaille hoitaakseen näiden hysteriaa. Kaksi tutkijaa kävi läpi Mainesin kirjan viitteet, eikä löytänyt yhdestäkään niistä minkäänlaista todistetta väitteelle. He pitävät Mainesin kirjaa varoittavana esimerkkinä akateemisen laadunvalvonnan epäonnistumisesta. Jo aiemmin Mainesin väitteitä oli pidetty virheellisinä.


title: Hysteria

text: Arkipuheessa "hysterialla" tarkoitetaan nykyisin kiihtynyttä reagointitapaa. Ihmiset voivat myös joutua joukkohysterian valtaan, jolloin alkuperäisen syyn lisäksi reagoimiseen vaikuttaa muiden ihmisten tunnetta vahvistava vaikutus. Nykyään hysteeriseksi voidaan arkielämässä nimittää mm. henkilöä, joka esimerkiksi ahtaaseen paikkaan joutuessaan on paniikissa (hysteerinen). Tämä on kuitenkin vakiintunut enemmän tilaa kuvaavaksi sanonnaksi, eikä ole sinällään yhteydessä alkuperäisen hysterian kanssa.


title: Sekaisin Marista

text: Sekaisin Marista on Bobby Farrellyn ja Peter Farrellyn ohjaama romanttinen komedia vuodelta 1998. Sen pääosissa ovat Ben Stiller, Cameron Diaz, Matt Dillon, Chris Elliott, Lin Shaye, W. Earl Brown, Lee Evans ja Jeffrey Tambor, joiden lisäksi cameorooleissa nähdään Brett Favre, Sarah Silverman, Keith David ja Harland Williams.


title: Sekaisin Marista

text: Elokuva kertoo Tedistä, joka rakastuu lukiovuosinaan kauniiseen Maryyn ja päättää pyytää häntä treffeille. Ennen treffejä Tedin ollessa vessassa hänen kiveksensä jäävät sepaluksen väliin ja tämän nolon sattumuksen takia Ted ei halua enää tavata Maryä. Vuosien päästä Ted haluaa tavata Maryn ja hän palkkaa yksityisetsivän etsimään hänet, mutta tämäkin rakastuu Maryyn.


title: Sekaisin Marista

text: Elokuva oli yleisömenestys ja se oli kolmanneksi eniten tuottanut elokuva vuonna 1998 Pohjois-Amerikassa. Se myös nosti Stillerin parrasvaloihin. "Total Film" -lehden lukijat äänestivät elokuvan neljänneksi parhaimmaksi komediaksi ja lisäksi "Bravo" on sijoittanut elokuvan neljänneksi listatessaan sata hauskinta elokuvaa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi sen kaikkien aikojen sadan parhaan komedian listalle sijalle 81.


title: Masters of Reality

text: Masters of Reality on yhdysvaltalainen stoner rock -yhtye, jonka kitaristi, tuottaja ja laulaja Chris Goss ja Tim Harrington perustivat vuonna 1981 Syracusessa, New Yorkissa. Yhtye nimettiin Black Sabbathin "Master of Reality" -albumin mukaan. Masters of Reality on osa niin sanottua ”Palm Desert -skeneä”, johon luetaan myös Kyuss, Queens of the Stone Age ja monia muita stoner rock ja desert rock -yhtyeitä.


title: Masters of Reality

text: Ensimmäiseen kokoonpanoon kuuluivat Chris Goss, Tim Harrington, Vinnie Ludovico ja Googe. Tämä kokoonpano nauhoitti albumin "Masters of Reality" ennen hajoamistaan 1989. Masters of Reality pääsi otsikoihin, kun Cream-rumpali Ginger Baker liittyi yhtyeeseen ja soitti sen toisella albumilla "Sunrise on the Sufferbus" vuonna 1993. Albumilta nousi top ten -hitti ”She Got Me (When She Got Her Dress On)”. Baker lähti yhtyeestä vain vuotta myöhemmin. Silloinen Circus of Power -rumpali Victor Indrizzo liittyi myöhemmin täydentämään kokoonpanoa.


title: Masters of Reality

text: Gossin yhteydet Queens of the Stone Ageen johtivat siihen, että Nick Oliveri ja Joshua Homme soittivat vuoden 2001 albumilla "Deep in the Hole" sekä kaksi vuotta myöhemmin live-albumilla "Flak ’n’ Flight".


title: Masters of Reality

text: Goss on myös tuottanut lukuisia yhtyeitä (muun muassa Kyuss, Soulwax, Melissa Auf der Maur ja The Eighties Matchbox B-Line Disaster) sekä löytänyt lukuisia uusia yhtyeitä Palm Desertistä ja muualta.


title: Renault Char B1

text: Renault Char B1 oli ranskalaisten 1930-luvulla kehittämä raskas panssarivaunu, jota käyttivät toisessa maailmansodassa sekä ranskalaiset että saksalaiset saatuaan niitä sotasaaliiksi.


title: Renault Char B1

text: Sodan alussa vaunu oli panssaroinniltaan ja aseistukseltaan saksalaisten vaunujen veroinen, ellei parempikin. Esimerkiksi 16. toukokuuta 1940 "Eure" väijytti ja tuhosi 13 saksalaista vaunua, ml. malleja Panzerkampfwagen III ja Panzerkampfwagen IV, Stonnessa ja vetäytyi saatuaan 140 osumaa, jotka eivät läpäisseet vaunun panssarointia.


title: Renault Char B1

text: Vaunun suurin heikkous oli sen tornin suunnittelu, jossa vaununjohtaja toimi samalla myös ampujana. Tämä ratkaisu teetti niin paljon tehtäviä yhdelle henkilölle, ettei vaunun kaikkia tehoja saatu hyödyllisesti käytettyä.


title: Renault Char B1

text: Vaunua valmistivat Renault 182 kappaletta, AMX 47 kappaletta, FCM 72 kappaletta, FAMH 70 kappaletta ja Schneider 32 kappaletta. Vaunu oli erittäin kallis ja tuli maksamaan 1,5 miljoonaa frangia kappale. Toisin kuin muut ranskalaiset vaunut, Char B1 oli varustettu radiolla.


title: Renault Char B1

text: Sotasaaliiksi saamistaan vaunuista saksalaiset muunsivat 60 kappaletta liekinheitinvaunuiksi vaihtamalla 75mm haupitsin tilalle liekinheittimen . Lisäksi 18 vaunua muunnettiin 105mm tykillä varustetuiksi tykistövaunuiksi/rynnäkkötykeiksi. Vaunujen mallimerkinnäksi tuli 10,5 cm le.FH 18/3 (Sf) auf Geschützwagen B-2(f).


title: Tokarev TT-33

text: Tokarev TT-33 () eli Tulalainen Tokarev () mallia 1933 on Fjodor Tokarevin 1930-luvulla Neuvostoliitossa suunnittelema itselataava pistooli.


title: Tokarev TT-33

text:
Tokarev TT toimii lyhytrekyyliperiaatteella ja sen lukitusmekanismi on tavanomainen Browning-tyyppinen; piippu lukittuu luistiin kahdella hylsynpoistoaukon edessä olevalla lukitusolakkeella.
Piipun ohjaus tapahtuu piippuun akseloidulla linkulla, jonka alempana akselina toimii luistinsalvan akseli.


title: Tokarev TT-33

text: Tokarev TT kehitettiin puna-armeijan Nagant M1895-revolverien seuraajaksi 1930-luvulla. Pistoolin esimalli Tokarev TT-30 () otettiin puna-armeijan palveluskäyttöön vuonna 1931 ja siitä lähinnä tuotantoteknisillä parannuksilla muutettu TT-33 korvasi tuotannossa kokonaan edeltäjänsä vuonna 1935.


title: Tokarev TT-33

text: Asetta on käytetty toisen maailmansodan jälkeenkin muun muassa Korean sodassa ja Vietnamin sodassa. Sitä valmistettiin Neuvostoliitossa vuoteen 1953 saakka yli 1 700 000 kappaletta. Sen korvasi Makarov PM.


title: Tokarev TT-33

text: Tokarev TT:tä on Neuvostoliiton lisäksi valmistettu myös Jugoslaviassa ("M57, M60, M65, M70 (d), M70A, M88"), Kiinassa ("Type 51", "Type 54"), Puolassa ("pw wz.33") ja Unkarissa ("FEG 48M", "Tokagypt 58").


title: Fundamental

text: Fundamental on Pet Shop Boysin yhdeksäs studioalbumi, joka julkaistiin 22. toukokuuta 2006. Yhdysvalloissa albumi julkaistiin kesäkuun lopussa. "Fundamental" pääsi 28. toukokuuta 2006 Yhdistyneen kuningaskunnan virallisella albumilistalla viidenneksi. Suomessa albumi nousi Suomen virallisen listan sijalle 9. Se äänitettiin vuosina 2003–2005 ja julkaistiin Parlophone-levymerkillä. Vaikka Fundamental ei noussut suurille sijoille USA:n albumilistalla, myi se paremmin kuin kaksi edellistä albumia. Maailmanlaajuisesti albumi ylitti miljoonan myydyn levyn rajan.


title: Fundamental

text: Albumi omistettiin Mahmoud Asgarille ja Ayaz Marhonille.


title: Fundamental

text: Kaikki kappaleet kirjoittanut Pet Shop Boys, ellei toisin mainittu.


title: Fyn

text: Fyn on Tanskan kolmanneksi suurin saari. Fynin suurin kaupunki on Odense. Saaren asukasluku vuoden 2018 alussa oli 496 243 ihmistä .


title: Fyn

text: Fyn sijaitsee Jyllannin niemimaan ja Själlannin välissä, joista sen erottavat vastaavasti Vähä-Belt ja Iso-Belt. Fynin läpi kulkevat E20-moottoritie ja rautatie, jotka ovat Tanskan tärkeimmät itä-länsi-suuntaiset yhteydet. Jyllantiin johtaa vanha maantie- ja rautatiesilta (Gamle Lillebæltsbro) ja uusi moottoritiesilta (Nye Lillebæltsbro); Själlantiin johtaa vasta 1998 avattu moottoritie- ja rautatiesilta (Storebæltsbroen).


title: Fyn

text: Saaren tunnetuimpia nähtävyyksiä on 1500-luvulta peräisin oleva Egeskovin linna upeine puutarhoineen ja kokoelmineen. Fun, Ærø ja Langeland sekä noin 90 pienempää saarta muodostivat vuoteen 2007 saakka Fynin amtin.


title: Polly tuli kuvioihin

text: Polly tuli kuvioihin on John Hamburgin ohjaama ja käsikirjoittama romanttinen komedia vuodelta 2004.


title: Werknesh Kidane

text: Werknesh Kidane (s. 21. marraskuuta 1981 Maychew, Tigray, Etiopia) on etiopialainen kestävyys- ja maastojuoksija.


title: Werknesh Kidane

text: Kidane aloitti kilpailemisen kansainvälisellä tasolla vuonna 1997, jolloin hän sijoittui maastojuoksun MM-kilpailuissa Torinossa nuorten sarjassa 13:nneksi ja sai joukkuekilpailussa pronssia. Vuonna 1998 hän voitti Marrakechin maastojuoksun MM-kisoissa nuorten sarjassa pronssia ja joukkuekultaa. Hän oli samana vuonna Annecyn nuorten MM-kisoissa 5 000 metrin juoksussa viides. Seuraavana vuonna hän voitti Belfastin maastojuoksun MM-kisoissa nuorten mestaruuden sekä henkilökohtaisessa että joukkuekilpailussa. Hän osallistui Sevillan MM-kisoihin, joissa karsiutui 5 000 metrin alkuerissä. Johannesburgin Afrikan kisoissa hän oli samalla matkalla neljäs.


title: Werknesh Kidane

text: Vuonna 2000 Kidane sijoittui Vilamouran maastojuoksun MM-kisoissa nuorten sarjassa yhdeksänneksi. Hän oli viidenneksi paras etiopialainen, joten hänen sijoitustaan ei huomioitu joukkuekilpailussa, jossa Etiopia oli toinen. Sydneyn olympialaisissa hän oli 5 000 metrillä seitsemäs. Kidane kilpaili Lissabonin sisäratojen MM-kisoissa 2001 3 000 metrin juoksussa sijoittuen yhdeksänneksi. Oostenden maastojuoksun MM-kilpailuissa hän juoksi aikuisten sarjassa ja oli lyhyellä matkalla viides sekä sai joukkuekilpailussa kultaa. Samana vuonna hän karsiutui Edmontonin MM-kisoissa 5 000 metrin alkuerissä.


title: Werknesh Kidane

text: Kidane voitti vuonna 2002 maastojuoksun MM-kisoissa Dublinissa hopeaa lyhyellä matkalla ja kultaa joukkuekilpailussa. Kauden päättäneessä IAAF:n GP-finaalissa hän oli 3 000 metrillä yhdeksäs. Seuraavana vuonna hän osallistui Lausannen maastojuoksun MM-kisoissa molemmille matkoille. Pitkällä matkalla hän voitti kultaa sekä henkilökohtaisessa että joukkuekilpailussa, lyhyellä matkalla hopeaa molemmissa kategorioissa. Pariisin MM-kisoissa hän voitti hopeaa 10 000 metrin juoksussa ajalla 30.07,15. Myöhemmin samana vuonna hän sijoittui neljänneksi 5 000 metrillä. Abujan Afrikan kisoissa hän sai 10 000 metrillä hopeaa ajalla 32.37,35.


title: Werknesh Kidane

text: Vuonna 2004 Kidane voitti Brysselin maastojuoksun MM-kisoissa pronssia pitkältä matkalta ja sijoittui lyhyellä matkalla neljänneksi. Etiopia voitti molemmat joukkuekilpailut. Ateenan olympialaisissa hän oli 10 000 metrillä neljäs ja samana vuonna 5 000 metrillä viides. Vuonna 2005 hän voitti maastojuoksun MM-kisoissa pitkällä matkalla pronssia ja lyhyellä matkalla hopeaa sekä molemmissa joukkuekilpailuissa kultaa. Helsingin MM-kisoissa hän oli 10 000 metrillä kuudes.


title: Werknesh Kidane

text: Kidane juoksi Bydgoszczin maastojuoksun MM-kisoissa 2010 yhdeksänneksi. Joukkuekilpailussa hän voitti hopeaa. Lontoon olympialaisissa 2012 hän oli 10 000 metrillä neljäs.


title: Werknesh Kidane

text: Kidane asuu Etiopian pääkaupungissa Addis Abebassa. Hänen vanhempansa asuvat Aksumin kaupungissa Tigrayssä. Kidane on naimisissa kestävyysjuoksija Gebre-egziabher Gebremariamin kanssa.


title: Werknesh Kidane

text: Lähteet: Tilastopaja. IAAF


title: Szymon Ziółkowski

text: Szymon Ziółkowski (s. 1. heinäkuuta 1976 Poznań, Puola) on puolalainen moukarinheittäjä, olympiavoittaja ja maailmanmestari.


title: Szymon Ziółkowski

text: Ziółkowskin ensimmäiset aikuisten arvokisat olivat 1995 MM-kilpailut Göteborgissa, missä hän ei kuitenkaan selviytynyt loppukilpailuun. Kolme vuotta myöhemmin Budapestin EM-kisoissa hän sijoittui viidenneksi tuloksella 78,16. Vuonna 1999 hän sijoittui Euroopan Cupin superliigan moukarikilpailussa toiseksi, mutta jäi Sevillan MM-kisoissa karsintoihin.


title: Szymon Ziółkowski

text: Vuonna 2000 Sydneyn olympialaisissa Ziółkowski voitti kultamitalin tuloksella 80,02. Aikaisemmin samana vuonna hän oli heittänyt Varsovassa silloisen oman ennätyksensä 81,42. Hän voitti kultaa myös seuraavana vuonna Edmontonin MM-kisoissa maansa ennätystuloksella 83,38. Aikaisemmin samana vuonna hän oli voittanut moukarikisan Euroopan cupin superliigassa. 2002 Münchenin EM-kisoissa hän heitti karsinnoissa 77,17, mikä ei riittänyt loppukilpailupaikkaan. Vuoden 2003 MM-kisat jäivät häneltä loukkaantumisen takia väliin. Vuonna 2004 hän voitti jälleen moukarikisan Euroopan Cupin superliigassa, mutta Ateenan olympialaisissa ei selviytynyt loppukilpailuun.


title: Szymon Ziółkowski

text: Ziółkowski voitti 2005 Euroopan cupin superliigan kilpailun ja sijoittui alun perin kolmanneksi Helsingin MM-kisoissa 2005 tuloksella 79,35. Hän nousi vuosia myöhemmin hopealle Ivan Tsih’anin dopinghylkäyksen jälkeen. Vuonna 2006 Ziółkowski voitti Euroopan talviheittocupin sekä jälleen Euroopan cupin superliigan kilpailun. Göteborgin EM-kilpailuissa 2006 hän oli neljäs. Osakan MM-kilpailuissa 2007 ja Pekingin olympialaisissa 2008 hän sijoittui seitsemänneksi. Berliinin MM-kisoissa 2009 Ziółkowski saavutti hopeaa tuloksella 79,30. Barcelonan EM-kilpailuissa 2010 hän sijoittui viidenneksi tuloksella 77,99 m ja Daegun MM-kilpailuissa 2011 seitsemänneksi tuloksella 77,64 m. Ziółkowski voitti pronssia Helsingin EM-kilpailuissa 2012 tuloksella 76,67. Lontoon olympialaisissa hän sijoittui seitsemänneksi.


title: Szymon Ziółkowski

text: Hän lopetti uransa heinäkuussa 2016.


title: Szymon Ziółkowski

text: Puolan mestaruuksia Ziółkowski on voittanut neljätoista (1996–1997, 1999–2002, 2004–2009, 2011, 2013). Kuulaa hän on työntänyt parhaimmillaan 15,25 (1995) ja heittänyt kiekkoa 49,44 (1997). Hän on 192 senttimetriä pitkä ja painaa 120 kilogrammaa. Seuratasolla hän edustaa AZS Poznańia.


title: Tavallisen rehti rikollinen

text: Tavallisen rehti rikollinen ("Ordinary Decent Criminal") on vuonna 2000 ensi-iltansa saanut irlantilainen rikos-/komediaelokuva, jonka ohjasi Thaddeus O'Sullivan. Tarina on sovitettu Lionel Shriverin romaanista.


title: Tavallisen rehti rikollinen

text: Elokuvan piti alun perin kertoa Martin Cahillista, tunnetusta irlantilaisesta rikollisesta. Juonta muutettiin sen jälkeen kun tuotantotiimi huomasi, että John Boorman teki jo Cahillista elokuvaa, nimeltään "Alamaailman kenraali".


title: Queen Jane

text: Jane Nyambura eli Queen Jane (1964 tai 1965 – 30. kesäkuuta 2010) oli kenialainen benga-laulaja. Hän oli kotoisin Murangan piirikunnasta, Kenian keskisestä maakunnasta. Etniseltä taustaltaan hän oli kikuju.


title: Queen Jane

text: Queen Jane toimi aiemmin Mbiri Young Starsin laulusolistina. Hän perusti vuonna 1990 oman benga-yhtyeensä, jossa toimi myös hänen siskonsa (laulaja) ja veljensä (kitaristi) .


title: Queen Jane

text: Queen Janen "Nduraga Ngwetereire" sisältyy myös World Music Networkin kokoelmalevylle "The Rough Guide to the Music of Kenya".


title: Suikeroalpi

text: Suikeroalpi ("Lysimachia nummularia") on "Lysimachia"-sukuun kuuluva maassa suikerteleva kasvi. Se kukkii kesäkuussa keltaisin kukin. Lehdet ovat pyöreitä ja pareittain.


title: Suikeroalpi

text: Suikeroalpia tavataan Keski- ja Etelä-Euroopassa. Ihmisen mukana se on levinnyt myös Pohjois-Amerikkaan.


title: Suikeroalpi

text: Suikeroalpia käytetään maanpeitekasvina etenkin siellä, missä nurmikon leikkaaminen olisi hankalaa, kuten luiskissa ja pensaiden alla. Tieteellinen nimi "nummularia" (latinan sanasta 'nummus' kolikko), samoin kuin ruotsalaiset "penningblad", "mynt-lysing", "penningarv" sekä englanninkielinen nimi "moneywort" ja saksan "Pfennigkraut", tulee vaikutelmasta, että lehdet muodostavat kasan kolikoita.


title: Lucio Silla

text: Lucio Silla (KV 135) on Wolfgang Amadeus Mozartin säveltämä kolminäytöksinen ooppera.


title: Lucio Silla

text: Lokakuun lopulla 1772 Mozart lähti isänsä kanssa heidän kolmannelle ja viimeiselle Italian matkalleen. Matkan tarkoituksena oli saada Mozartille pysyvä virka Italiasta jostain ruhtinashovista. Virkaa ei tuoltakaan matkalta saatu, mutta Milanon herttuan hoviteatterissa sai 26. joulukuuta 1772 ensi-iltansa herttua Ferdinandille ja hänen puolisolleen, Modenan prinsessa Maria Ricciardia Beatrice d'Estelle omistettu "Lucio Silla".Karkotettu senaattori Cecilio palaa salaa Roomaan tavatakseen rakastettunsa, diktaattori Sillan himoitseman Giunian.


title: Lucio Silla

text: Murha– ja lemmenjuonien ja Sillan tyrannimaisten elkeiden lomassa Cecilio kamppailee rakkaudestaan. Suurten vaarojen jälkeen Cecilio ja Giunia saavat lopulta toisensa.


title: Lucio Silla

text: Oopperasta on kolme keskeistä äänitystä:


title: Vilho Setälä

text: Vilho Suonio Setälä (4. huhtikuuta 1892 Helsinki – 11. huhtikuuta 1985 Espoo) oli suomalainen toimittaja, valokuvaaja, tutkija, tietokirjailija ja monipuolinen kulttuurivaikuttaja. Hän kuului suomalaisen valokuvataiteen uranuurtajiin.


title: Vilho Setälä

text: Vilho Setälä oli koulutukseltaan filosofian kandidaatti. Hänen isänsä oli kielitieteilijä, tutkija ja sittemmin Turun yliopiston kansleri E. N. Setälä ja äitinsä kirjailija Helmi Krohn.


title: Vilho Setälä

text: Vilho Setälä aloitti valokuvausharrastuksensa 14-vuotiaana syntymäpäivälahjaksi saamallaan 9×12 koon laakafilmikameralla. Vuosina 1909 ja 1912 hän oli mukana isänsä kielitieteellisillä tutkimusmatkoilla ja kuvasi vatjalaisten sekä liiviläisten elämää. Etenkin jälkimmäisen matkan kuvat kertovat osaamisesta ja taiteellisesta näkemyksestä.


title: Vilho Setälä

text: Kinofilmikameran hankkiminen 1927 innosti Setälän uusiin kokeiluihin luovan valokuvauksen alueella. Setälä oli hyvin kiinnostunut myös valokuvauksen tekniikasta. Hän onnistui määrittelemään objektiivin aukon täsmällisen vaikutuksen kuvan terävyysalueeseen ja kaiversi terävyysalueasteikon Leica-kameransa objektiiviin. Kun hän lähetti Leicansa Saksaan korjattavaksi, tehdas kopioi hänen keksimänsä asteikon, joka hieman myöhemmin oli kaikissa kehittyneissä objektiiveissa. Palkkioksi keksinnöstään Setälä sai tutustumiskäynnin Leica-tehtaalle ja yhden objektiivin.


title: Vilho Setälä

text: Kaksikymmentäluvulla Helsingissä vaikutti vapaa valokuvaajien ryhmittymä ABISS, johon Setäläkin kuului. ABISS kokosi Helsinkiin vuonna 1930 valokuvailmaisun kokeiluja sisältävän näyttelyn, joka herätti laajaa huomiota. Setälä avasi oman valokuvaamonsa Helsingissä 1932 ja toimi ammattikuvaajana vuoteen 1945. Tänä aikana syntyi yli 20 000 kinofilmiruutua käsittävä suomalaisen henkilöhistorian kokoelma. Setälä luopui ammattimaisesta valokuvaamisesta 1945. Tämän jälkeen hänen kameransa kirjasi enää muihin harrastuksiin ja matkoihin liittyviä muistoja. Setälä suuntasi mielenkiintoaan muille aloille, muun muassa muun muassa tekniikkaan ja kieliin, erityisesti esperantoon.


title: Vilho Setälä

text: Setälä oli esperanton harrastuksen uranuurtajia Suomessa. Hän on muun muassa kääntänyt "Seitsemän veljestä" esperantoksi. Hän lahjoitti varat Esperanto-säätiön perustamiseen. Säätiö aloitti toimintansa 1955.Setälä osallistui aktiivisesti myös vapaa-ajattelijoiden, erityisesti Helsingin vapaa-ajattelijoiden yhdistyksen toimintaan. Setälä oli myös oman aikansa rauhanaktivisteja.


title: Vilho Setälä

text: Setälä toimi Taideteollisuuskoulun valokuvateorian opettajana 1935–1939. Vuosina 1918–1932 hän työskenteli toimittajana Kustannus Oy Otavassa ja työsti useita oppi- ja tietokirjoja. Hän julkaisi myös omia tieto- ja oppikirjoja. Hänen 1940 julkaisemansa teos "Valokuvaus tieteenä ja taiteena" on edelleenkin yksi alan perusteoksista Suomessa.


title: Vilho Setälä

text: Täyttäessään 90 vuotta vuonna 1982 Setälä järjesti Helsingissä laajan valokuvausnäyttelyn, joka kattoi hänen koko seitsemän vuosikymmentä kestäneen uransa vaiheet. Samana vuonna Yleisradion TV1 teki hänestä vajaan tunnin mittaisen dokumenttiohjelman "90. kevät". Tuolloin ilmestyi myös teos "Valokuvauksen taide", joka pohjautui aikaisempaan "Valokuvaus tieteenä ja taiteena" -kirjaan.


title: Vilho Setälä

text: Setälä sai valtion kirjailijaeläkkeen 1972 ja valokuvataiteen valtionpalkinnon 1973. Setälän kuvia on Suomen valokuvataiteen museon kokoelmissa.


title: Vilho Setälä

text: Setälän puoliso oli vuoteen 1955 kirjailija Aini Setälä ja myöhemmin professori Hertta Kalkas.


title: Tšukotkan ylänkö

text: Tšukotkan ylänkö (), aiemmin myös "Anadyrvuoristo" (Анадырский хребет, "Anadyrski hrebet") on Tšuktšien niemimaalla Venäjän koilliskolkassa Tšukotkan autonomisessa piirikunnassa sijaitseva ylänkömaa, joka käsittää keskikorkeita vuoristoja. Tšukotkan ylänkö on pääasiassa asumatonta seutua, jota peittää tundra. Vuoriston korkein kohta on 1 810 metriä. Vuoriston länsiosasta saa alkunsa Anadyrjoki. Tšukotkan ylänkö rajoittuu lännessä Kolyman ylänköön.


title: Lángos

text: Lángos on Itä-Euroopassa, etenkin Unkarissa suosittu pikaruoka. Lángos on rasvassa uppopaistettu taikinalettu, jonka päälle laitetaan erilaisia täytteitä, esimerkiksi juustoa, valkosipulia, ketsuppia tai muita mausteita.


title: Amorgós

text: Amorgós () on Kreikan saari, joka kuuluu Kykladien saariryhmään. Saaren pinta-ala on 121,464 neliökilometriä ja asukasluku 1 971 (vuonna 2001). Hallinnollisesti Amorgós kuuluu Amorgóksen kuntaan, Náxoksen alueyksikköön ja Etelä-Egean saarten alueeseen. Saaren pääkylä on Amorgóksen kylä.


title: Amorgós

text: Amorgós sijaitsee Välimereen kuuluvan Egeanmeren keskiosissa. Se on Kykladien saariryhmän itäisin saari. Sen lähimmät suuremmat saaret ovat Náxos luoteispuolella, Íos länsipuolella ja Astypálaia kaakkoispuolella. Náxoksen ja Amorgóksen välissä sijaitsevat Pienet Kykladit, kuten Kéros ja Koufonísi.


title: Amorgós

text: Korkea harju jakaa Amorgóksen itä-länsisuunnassa. Sekä vuoristossa että merenlahtien ympärillä on tasaisia hedelmällisiä laaksoja ja maakaistaleita. Saaren korkein kohta on Kríkelos (823 metriä).


title: Amorgós

text: Amorgós kuuluu hallinnollisesti Amorgóksen kuntaan, johon kuuluu myös pienempiä lähisaaria.


title: Amorgós

text: Saaren suurimmat asutukset ovat Amorgóksen kylä eli Chóra (397 asukasta), Aigiáli (261), Rachídi (172), Xylokeratídi (156), Órmos Aigiális (147) ja Tholária (138). Saarella on kaksi satamaa, Katápola ja Aigiáli. (Katso myös: Luettelo Amorgóksen kunnan kylistä.)


title: Amorgós

text: Amorgós on ollut asuttu jo esihistoriallisesta ajasta lähtien. Antiikin aikana saarella oli kolme kaupunkia, Aigiale, Arkesine ja Minoa. Saari mainitaan tuon ajan lähteissä kuitenkin vain harvoin. Se tunnetaan muun muassa jambirunoilija Semonideen (myös Simonides) kotipaikkana. Saari kärsi merirosvoista 600-luvulta lähtien, ja tuolloin sen asukkaat muuttivat saaren sisäosiin. Venetsia otti saaren valtaansa vuonna 1207. Aluksi saarta hallitsi Ghizin suku ja myöhemmin Quirinin suku. Osmanien vallan alle saari joutui vuonna 1537. Saari vapautui osmanivallasta vuonna 1822 ja pian tämän jälkeen siitä tuli osa itsenäistynyttä Kreikkaa.


title: Amorgós

text: Saaren tunnetuin nähtävyys on vuorenrinteeseen rakennettu, valkoista kykladista arkkitehtuuria edustava Chozoviótissan luostari. Amorgóksen kylässä on venetsialaisaikainen linna ("Kástro") sekä Amorgóksen arkeologinen museo, ja Minoan ja Aigialen alueilla antiikin aikaisia jäännöksiä. Saari ja sen vuoret ovat myös suosittu vaelluskohde.


title: Frankensteinin kirous

text: Frankensteinin kirous on Terence Fisherin ohjaama brittiläinen kauhuelokuva vuodelta 1957. Se on ensimmäinen Hammer Film Productionsin värielokuva ja ensimmäinen Frankenstein-sarjassa. Kansainvälisen suosion ansiosta elokuvasta tehtiin muutamia jatko-osia ja myös Draculasta sekä muumiosta tehtiin omat elokuvansa.


title: Tukholman olympiastadion

text: Tukholman olympiastadion, joka yleensä tunnetaan nimellä Tukholman stadion, sijaitsee Tukholmassa Östermalmin kaupunginosassa lähellä kaupungin ydinkeskustaa. Stadionin suunnitteli arkkitehti Torben Grut. Stadion rakennettiin vuosina 1910–1912 ja se valmistui vuoden 1912 kesäolympialaisten päästadioniksi.


title: Tukholman olympiastadion

text: Olympialaisten jälkeen stadion on isännöinyt lukemattomia urheilutapahtumia, kuten yleisurheilua, jalkapalloa ja jääpalloa. Olympialaiset palasivat Tukholmaan 1956, joskin aika pienimuotoisesti, kun stadion isännöi Melbournen olympiakisojen ratsastuskilpailuja. Ratsastuskilpailuja ei voitu suorittaa varsinaisella kisapaikalla, koska Australiassa suhtauduttiin nihkeästi hevosten kuljettamiseen maahan.


title: Tukholman olympiastadion

text: Stadion rakennettiin alun perin 20 000 katsojalle, mutta vuoden 1958 yleisurheilun EM-kisoja varten katsomoa laajennettiin 27 000 -paikkaiseksi. Urheilutapahtumien lisäksi stadion on toiminut lukuisten suurten konserttien pitopaikkana. Stadionin kapasiteetti on 14 500 ja konserteissa lähes 35 000. Stadionin yleisöennätys urheilutapahtumassa saavutettiin jääpallon loppuottelussa vuonna 1959, jolloin paikalla oli 28 848 maksanutta katselijaa.


title: Tukholman olympiastadion

text: Tukholman stadionilla on tehty enemmän yleisurheilun maailmanennätyksiä kuin millään muulla areenalla, kaikkiaan 83.


title: Tukholman olympiastadion

text: Tukholman olympiastadionin arkkitehtuuri yhdistelee piirteitä antiikin urheilustadioneista ja Ruotsin keskiaikaisista kaupunginmuureista. Stadionin ympärysmuuri ja sakaraharjainen kellotorni on rakennettu tummasta, käsinmuuratusta Helsingborgin tiilestä. Stadionille lisättiin 1930-luvulla urheilevia ihmishahmoja esittäviä patsaita.


title: Doksologia

text: Doksologia tai doksologi (kreikasta, ’ylistys’) on ylistyslauselma, jossa kiitetään Jumalaa. Usein se on trinitaarisesti muotoiltu. Pääsääntöisesti doksologioita käytetään rukousten rukousten lopussa, mutta ne voivat olla myös itsenäisiä rukouksia. Läntisessä jumalanpalvelusperinteessä keskeisiä doksologioita ovat eukaristisen rukouksen lopussa oleva päätösdoksologia, ns. suuri kunnia ja sitä seuraava Laudamus-hymni, pieni kunnia sekä kollehtarukouksen päättävä doksologia. Myös Herran rukouksen päättävä loppulause on doksologia.


title: Doksologia

text: Messun eukaristisen rukouksen loppudoksologia:


title: AVS-36

text: AVS-36 (, "Avtomatitseskaja Vintovka Simonova obraztsa 1936 goda", Suomen armeijan nimike sotasaaliskivääreille ”7,62 aut. kiv/36”) on Sergei Simonovin 1930-luvulla Neuvostoliitossa suunnittelema kerta- ja sarjatulta ampuva automaattikivääri, joka oli käytössä toisessa maailmansodassa ja erityisesti talvisodassa.


title: AVS-36

text: Kiväärin prototyyppi valmistui vuonna 1931, sen valmistus alkoi vuonna 1934 ja varsinainen sarjatuotanto tapahtui vuosina 1937–1940. Kaikkiaan kivääriä valmistettiin Ishevskin asetehtaalla noin 65 800 kappaletta; pieni määrä aseita valmistettiin PE-mallisella kiikaritähtäimellä varustettuna tarkka-ampujakäyttöön.


title: Out of Exile

text: Out of Exile on Audioslaven toinen studioalbumi. Se julkaistiin 23. toukokuuta 2005. Albumilta nousi neljä hittiä: "Be Yourself" , "Your Time Has Come", "Doesn't Remind Me" ja "Out of Exile". Out of Exile nousi Suomen virallisen listan sijalle 5.


title: Out of Exile

text: Kriitikot suhtautuivat albumiin lähinnä lämpimästi. Jotkut faneista pitävät albumia parempana kuin edellinen, kun taas jotkut faneista pettyivät "Out of Exilen" rauhallisempaan tunnelmaan. Albumin kappale "Doesn't Remind Me" sai parhaan hard rock -esityksen Grammy-ehdokkuuden.


title: Out of Exile

text: Albumin kappaletta "Be Yourself" on käyetty WWE-diiva Ashley Massaron sisääntulomusiikkina.Kaikki albumin kappaleet ovat Chris Cornellin sanoittamia ja Audioslaven säveltämiä ja sovittamia.


title: S/S Tarjanne

text: S/S Tarjanne () on vuonna 1908 rakennettu höyrylaiva. Tarjanne on palvellut Näsijärvellä matkustaja- ja rahtiliikenteessä. Nykyään alus liikennöi vuoropäivinä Tampereelta Näsijärven ja Muroleen kanavan kautta Ruovedelle ja sieltä Virroille. Sen kulkureitti Tampereelta Virroille tunnetaan nimellä Runoilijan tie. Alus palvelee myös risteilyliikenteessä.


title: S/S Tarjanne

text: Alus on Suomessa viimeinen pitkän linjan matkustajahöyrylaiva. Siinä on 115 matkustajapaikkaa, ja miehistöä 4 + ravintolahenkilökunta. Yläkerran ravintola on muutettu nykyiseen asuunsa vuonna 1916 Akseli Gallen-Kallelan suunnittelemana. Vuoteen 1956 asti yläkannella oli toisen luokan hyttejä ja alakannella kolmannen luokan hyttejä. Laivaan on tehty pienemmät peruskorjaukset vuosina 1956 ja 1962. Mittava peruskorjaus tehtiin 2006-2007 ja saatettiin loppuun 2008. Rahapulan vuoksi ei korjauksia kuitenkaan saatu toteutetuiksi alkuperäisten suunnitelmien laajuudessa.


title: S/S Tarjanne

text: Ensimmäisen maailmansodan aikana Tarjanne oli pakko-otettuna Venäjän laivaston Näsijärvellä purjehtineeseen osastoon, jolloin se aseistettiin tykillä. Laiva riisuttiin aseista talvella 1918, ja tykki siirrettiin käytettäväksi Suomen sisällissodassa. Tarjanne liikennöi ennen yhdessä S/S Pohjolan kanssa Tampere-Virrat -väliä. Vuonna 1929 Tarjanne oli HL Kurun pelastustöissä mukana, kun HL Kuru upposi Tampereella Siilinkarin lähellä. Vuonna 1967 Tarjanne ajoi karille lähellä Viisarinkaria, mutta jatkoi normaalisti matkaa. Tarjannen runko vaurioutui pahasti karilleajossa, jonka takia runko korjattiin.Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.


title: S/S Saimaa

text: S/S Saimaa on vuonna 1893 Turussa Crichtonin telakalla rakennettu höyrylaiva, joka on nykyään Liikenneviraston edustuskäytössä.


title: S/S Saimaa

text: Alkuperäisessä tehtävässään Saimaan alueen tarkastusaluksena se toimi talvisotaan saakka. Sodan syttymisen jälkeen se toimi Suomenlahdella esikunta-aluksena sekä erilaisissa mittaustehtävissä. Vuosina 1941-42 se toimi Viipurin luotsipiirin tarkastusaluksena, asemapaikkanaan Kotka, jossa se joutui lentopommituksen uhriksi ja sai reikiä kansirakennelmaansa. Alus siirtyi jälleen takaisin Saimaan luotsipiiriin marraskuussa 1942.


title: Alvajärvi

text: Alvajärvi on kylä Pihtiputaalla. Kylässä oli vuonna 1998 362 asukasta, joiden keski-ikä oli 43,4 vuotta. Alvajärvellä on peruskoulun ala-aste ja kyläkauppa. Jyväskylä–Haapajärvi-rata kulkee kylän läpi. Kylän alueella on kaksi järveä, Alvajärvi sekä Muurasjärvi.


title: Alvajärvi

text: Alvajärvi jaetaan neljään pienempään kylänosaan, Honkarantaan, Lehtoperään, Rekosrantaan ja Puuruskylä-Etelärantaan.


title: Skrullit

text: Skrullit (esiintyneet Suomessa myös nimellä Skrallit) ovat Marvel-kustantamon sarjakuvissa esiintyvä kuvitteellinen, korkeasti kehittynyt avaruusolentojen rotu, joka hallitsee laajaa avaruusimperiumia. Skrullit esiintyivät ensimmäisen kerran amerikkalaisessa "Fantastic Four" -lehden numerossa 2 (tammikuu 1962). Skrullit asuivat Andromedan galaksissa ja heidän kotiplaneettansa nimi oli Skrullos kunnes Galactus tuhosi sen täysin.


title: Skrullit

text: Skrullien huomiota herättävin piirre on heidän kykynsä muuttaa muotoaan - seikka, joka on aiheuttanut maapallon sankareille lukuisia kertoja päänvaivaa. Nykyään kaikki muut skrullit paitsi Superskrullit ovat menettäneet tämän ominaisuuden.


title: Skrullit

text: Skrullit kehittyivät planeetta Skrulloksella Drox-systeemissä Andromedan Galaksissa satoja miljoonia vuosia sitten. Skrulloksella ilmeisesti oli samanlainen ilmakehä ja painovoima kuin maapallollakin on, ja luultavasti tästä syystä skrulleilla ei ole vaikeuksia asua maapallolla.


title: Skrullit

text: Kun skrullit vielä olivat evoluutiossaan alhaisella tasolla, Celestiaalit (geneettisiä kokeita tekevä jumalrotu) saapui Skrullokselle ja valitsi joukon alkuasukkaita kokeisiinsa. Kokeista syntyi kolme eri skrullirotua. Näistä tunnetuimmalla oli nk. Deviaani-geeni ja siten myös kyky muuttaa muotoaan. Kokeensa tehtyään Celestiaalit poistuivat Skrullokselta. Muodonmuutoksen salat hallitsevat skrullit, joilla oli Deviaani-geeni, tappoivat pian kaksi muuta skrullirotua, joten he jäivät hallitsevaksi roduksi ja kutsuivat itseään ”todellisiksi skrulleiksi.”


title: Skrullit

text: Skrullien rotu kehittyi nopeasti. He oppivat jo varhain avaruusmatkustuksen salat ja käyttäen hyväksi muodonmuutoskykyään he rakensivat valtavaa avaruusimperiumiaan. Skrullit ovatkin tutkineet avaruuden osia jo miljoonia vuosia. Alussa skrullit eivät olleet erityisen sotaisa rotu vaan he jakoivat teknologista taitoaan kaikille sen ansaitseville.


title: Skrullit

text: Noin kymmenen miljoonaa vuotta sitten he saapuivat kuitenkin planeetta Halalle, jossa asuivat barbaarinen Krii-rotu ja rauhalliset Cotatit. Selvittääkseen kumpi ansaitsisi heidän teknologiansa, skrullit järjestivät kilpailun. Itse skrullien silloinen keisari Dorrek saapui paikalle julistamaan tuomionsa. Järjestettiin kilpailu, jota seurasi itse skrullien keisari Dorrek. Kriit ja cotatit vietiin planeetta Maata kiertävälle kuulle, jonne skrullit loivat nk. Sinisen Vyöhykkeen (tätä nykyä siellä asuu mahtava Seuraaja). Skrullit käskivät rotujen luoda jotakin kaunista ja lähtivät sitten matkoihinsa.


title: Skrullit

text: Tultuaan takaisin skrullit totesivat kriiden luoneen valtavan kaupungin ja cotatien luoneen kauniin puutarhan. Cotatit voittivat, mutta raivostuneet kriit valloittivat skrullien aluksen väkivalloin ja oppivat tarvitsemansa siitä. Keisari Dorrek sai taisteluissa surmansa. Koska Halan ja skrulli-imperiumin välimatka oli valtaisa kului vuosikymmeniä ennen kuin tieto saapui imperiumin sydämeen ja tänä aikana kriit olivat jo oppineet tarvitsemansa skrullien aluksista.


title: Skrullit

text: Kriit hyökkäsivät voimalla skrulleja vastaan ja taistelu ulottui jopa Skrullokselle asti. Tämä käänne aiheutti skrullien muutoksen aggressiivisemmaksi roduksi. Skrullit hylkäsivät kauppiasmaiset tapansa ja takoivat auroista miekkoja. Lopulta valtava sota leimahti kriin ja skrullien välille. Sota riehui miljoonia vuosia.


title: Skrullit

text: Noin 100 000 vuotta sitten skrullien imperiumin valtaistuinplaneetta siirtyi Tarnax IV:lle. Planeetta oli huomattavasti keskeisemmällä sijainnilla Skrullokseen verrattuna. Imperiumia hallitsi kaikkivaltias keisari (tai keisarinna) ja se kattoi kaiken kaikkiaan 978 planeettaa.


title: Skrullit

text: Vaikka useat maailmat liittyvät vapaaehtoisesti imperiumiin (näille myönnetään joitakin autonomioita), toiset valloitetaan sodissa ja väestö alistetaan. Skrullit myös kansoittavat asumattomia planeettoja suurentaakseen imperiumiaan.


title: Skrullit

text: Tuhansia vuosia sitten skrullien keisari sai käsiinsä skrullitiedemisten luoman ensimmäisen tunnetun Kosmisen Kuution. Kuutio kykenee muokkaamaan todellisuutta sitä hallitsevan toiveiden mukaan. Kuutio alkoi kuitenkin kehittyä vallanhaluisen keisarin mielen mukaisesti. Yhtäkkiä Kuutio tuhosi kaksi kolmannesta kaikista Andromedan Galaksin asutuista planeetoista ja niin skrulli-imperiumi suistui takaisin barbarismiin. Skrullit kuitenkin rakensivat lopulta valtakuntansa uudelleen entisensä veroiseksi ja Kuutiosta kehittyi olento nimeltään Maailmojen Muokkaaja.


title: Skrullit

text: Koska maapallo oli sekä kriin että skrullien kannalta tärkeässä strategisessa asemassa, sodan liekit löivät säännöllisesti tännekin. Skrullit tosin ovat vasta viime aikoina kiinnostuneet toden teolla maapallosta (vaikka ovatkin tunteneet paikan jo kauan).


title: Skrullit

text: Useaan otteeseen molemmat rodut ovat yrittäneet vallata maapallon, mutta aina heidät on lyöty takaisin. Tiedetään kuitenkin että skrulleilla on paljon kätkettyjä agentteja maapallolla ja kenties kokonaisia kaupunkeja joita kansoittaa pelkästään skrullipopulaatio.


title: Skrullit

text: Varsinkin Ihmeneloset ja Kostajat ovat ottaneet useasti yhteen skrullien kanssa. Viimeksi mainituilla ole tärkeä rooli kriin ja skrullien välisessä sodassa. Keisarinna R'Kill ja Kriiden johtaja Ylin Tajunta uskoivat sodan saavuttaneen lakipisteensä.


title: Skrullit

text: Ylin Tajunta ehdotti että järjestettäisiin kahden rodun parhaimman edustajan välillä kaksintaistelu, jonka tulos sitten ratkaisisi sodan.


title: Skrullit

text: Taisteluun valittiin skrullien soturi Raksor ja kriisoturi BelDann. Ihmeneloset ja epäinhimilliset kuitenkin petkuttivat soturit taistelemisen sijaan toimimaan yhdessä. Seuraaja ehdottikin että molempien rotujen tulisi ottaa oppia soturien yhteistyöstä sen sijaan että he hukkasivat aikansa sotimiseen. Ei ole selvää vaikuttiko Seuraajan kommentti sotaan.


title: Skrullit

text: Keisarinna R’kill, hänen tyttärensä prinsessa Anelle ja miljoonia muita skrulleja tuhoutui kun maailmojen syöjä Galactus tuhosi imperiumin keskusplaneetan. Imperiumi suistui kaaokseen. Jokainen pienikin skrullijohtaja julisti itsensä uudeksi keisariksi ja valtava sisällissota tappoi vielä miljoonia skrulleja. Edelleenkään skrulli-imperiumilla ei ole kunnollista keskitettyä hallintoa vaikka skrulleja hallitseekin (ainakin nimellisesti) keisarinna S’ybll.Skrullit ovat vihertäviä humanoideja, joilla on pitkät pystymäiset korvat ja uurteiden täyttämä leuka. Rodussa esiintyy liskomaisia ominaisuuksia, mutta myös tiettyjä nisäkkäiden piirteitä, kuten hiukset (urospuoliset skrullit ovat kuitenkin yleensä kaljuja) ja nännit (naarailla). Vastasyntyneet kuoriutuvat munista mutta emot hoitavat silti jälkeläisiään. Skrullien keskimääräinen elinikä on noin 210 vuotta.


title: Skrullit

text: Tavallinen skrulli omaa samansuuruisen fyysisen voiman kuin keskiverto Maan ihminen (jolla on sama ikä, pituus ja paino). Monet skrullit ovatkin keskimäärin maan ihmisten kokoluokkaa vaikka suurin osa onkin hieman lyhyempiä kuin maan ihmiset keskimäärin. Skrullien keskipituus on noin 1,4 metristä 1,95 metriin.


title: Skrullit

text: Kaikilla itseään todellisina skrulleina pitävillä on nk. "Deviaani"-geeni, joka antaa heille kyvyn muuttaa ulkomuotoaan, kokoaan ja väriään keskittymällä (myös joiltain maapallolla tavatuilta Deviaaneilta on löydetty tämä kyky – tosin huomattavasti rajoittuneempana). Kuka tahansa skrulli kykenee muokkaamaan kehonsa molekyylejä ja omaksumaan toinen olomuoto. Olomuodon purkamiseen tarvitaan tietoinen käsky aivoilta.


title: Skrullit

text: Siksi skrullit eivät menetä omaksumaansa olomuotoa mennessään tajuttomiksi(Jos heidät yllättää tai jos vaikka sattuu voittamaan, ja skrulli menee tajuttomaksi, se muuttuu kasvoiltaan ja iholtaan, vaatteet/asu ei muutu, muuta kuin kun he tahtovat. (Tieto: Kostajat: Maailman mahtavimmat sankarit)) tai nukkuessaan. Skrullit eivät kuitenkaan kykene omaksumaan tiettyjä ominaispiirteitä aineissa tai olennoissa, esimerkiksi mikäli skrulli päättää imitoida työkalupakkia hän onnistuu siinä vaivatta, mutta hänellä ei ole metallin lujuutta ja kovuutta itsessään. Samaten jos skrulli matkii erittäin vahvaa tai älykästä olentoa, ei tämä muutos tuo hänelle lisää lihaksia tai aivokapasiteettia.


title: Skrullit

text: On myös olemassa rajat skrullien muodonmuutoksille. Keskimäärin skrulli kykenee lisäämään massaansa puolitoistakertaiseksi alkuperäisestä. Samaten skrulli ei kykene ”pakkaamaan” massaansa enempää kuin 0,75-kertaiseksi.


title: Skrullit

text: Rajoituksista huolimatta skrullit ovat muodonmuutoksensa avulla valloittaneet lukemattomia maailmoja.


title: Skrullit

text: Skrullien teknologia on korkeatasoista ja pitkälle kehittynyttä. Heidän avaruusaluksensa kykenevät matkustamaan valoa nopeammin hyperavaruudessa. Skrulli-imperiumi voikin pöyhkeillä yhdellä universumin suurimmista avaruuslaivastoista, jota johtaa kenraali Zedrao.


title: Skrullit

text: Sotataidon ohella myös skrullien arkipäivää helpottavat monenlaiset nerokkaat keksinnöt. Eräs skrullien epätavallisemmista saavutuksista oli Kral-systeemin kymmenen planeetan luominen huvittelupaikoiksi imperiumin rikkaille joutilaille. Kral IV esimerkiksi sisältää autenttisia kopioita maapallon eri paikoista (Ryhmä-X joutui sinne erään kerran). Kral toimii myös valtaisien gladiaattoriturnausten pitopaikkana.


title: Skrullit

text: Ultimate Marvel -universumissa skrulleja ei nähtävästi ole, ainoastaan rotu nimeltä chitaurit, jonka muodonmuutosvoimat osuvat mielenkiintoisen lähelle skrulleja. Lisäksi yksi chitaureista, Kleiser, mainitsee ohi mennen, että heidän rodustaan on käytetty myös nimitystä skrull.


title: Jari Mattila

text: Jari Mattila (s. 21. maaliskuuta 1981 Mäntyharju) on suomalainen endurokuljettaja, Euroopan mestari ja maailmanmestari Suomen maajoukkueessa. Mattila asuu Järvenpäässä ja edustaa Riihimäen Moottoripyöräkerho Kahva Koplaa. Kaudella 2013 hän ajaa Hondan pyörällä sm-sarjaa E1-luokassa.


title: Jari Mattila

text: Vuonna 2006 Jari Mattila voitti Euroopan mestaruuden enduro 1-luokassa, saman luokan Puolan mestaruuden, sekä MM-joukkuekultaa Uuden Seelannin Lake Taupossa. Hän oli myös voittamassa Tuusulan Moottorikerhon joukkueessa Suomen mestaruuskultaa.


title: Gávdos

text: Gávdos (, []; myös "Gávdhos") on Kreikan saari, joka kuuluu Kreetan saariin ja sijaitsee Välimereen kuuluvassa Libyanmeressä Kreetan eteläpuolella. Saaren pinta-ala on 27 neliökilometriä ja asukasluku 152 (vuonna 2011). Hallinnollisesti saari kuuluu Gávdoksen kuntaan, Chanián alueyksikköön ja Kreetan alueeseen. Gávdoksella sijaitsee Euroopan eteläisin kohta.


title: Gávdos

text: Gávdos asutettiin neoliittisella kaudella, jonka jälkeen saarella ovat pitäneet valtaa monet eri tahot. Roomalaiset perustivat saarelle kauppapaikan, ja apostoli Paavali ajautui saarelle vuonna 62. Gávdos autioitui merirosvokaudella 800–1100-luvulla, ja se asutettiin uudestaan vasta osmaniaikana vuoteen 1880 mennessä. Kreikkaan se liitettiin vuonna 1913.


title: Gávdos

text: Gávdos on tunnettu kautta aikojen monella eri nimellä. Klaudios Ptolemaios käytti saaresta nimiä "Clavdos" ja "Cavdos". Strabon puolestaan käytti nimeä "Gaudos". Antiikin roomalaiset tunsivat saaren myös esimerkiksi nimillä "Claudia", "Clauda", "Claudos" ja "Cauda". Uuden testamentin Apostolien teot -kirjan kreikkalaisissa käsikirjoituksissa saaresta käytetään nimeä "Klaude" (Κλαυδη).


title: Gávdos

text: Venetsialaisaikana saaresta käytettiin nimityksiä "Gozzo", "Gotzo", "Goudos", "Kaudos" ja "Gaudos". "Gotzo"-nimityksen alkuperä on mahdollisesti Maltalle kuuluvassa Gozon saaren nimessä. Osmanikaudella saari tunnettiin nimillä "Bugadoz" ja "Gondzo". Nykyistä Gávdos-nimeä on käytetty vuodesta 1872 lähtien. Kreikan laivaston virallisissa kartoissa vuodelta 1983 on saaresta käytetty nimeä "Gavdos-Klavdos".


title: Gávdos

text: Nykyinen Gávdos-nimi on saanut vaikutteita "Ogygia"-nimestä. Homeros mainitsee Odysseia-teoksessaan Ogygian nymfi Kalypson kotisaareksi.


title: Gávdos

text: Kreikkalaisessa mytologiassa Odysseus eksyi Gávdokselle ollessaan palaamassa Troijan sodasta. Gávdoksella Kalypso-nymfi vangitsi Odysseuksen. Kalypsolla oli saarella luola, jossa oli vuode, nektareita ja ambrosiaa. Odysseus ja Kalypso rakastelivat joka yö seitsemän vuoden ajan.


title: Gávdos

text: Kalypson saareksi on väitetty myös Maltalle kuuluvaa Gozoa.


title: Gávdos

text: Gávdos sijaitsee Välimereen kuuluvassa Libyanmeressä Kreetan saaren eteläpuolella. Saari kuuluu Chanián alueyksikköön ja muodostaa yhdessä läheisen Gavdopoúlan saaren kanssa Gávdoksen kunnan. Pinta-alaa saarella on 27 neliökilometriä, ja sen korkein kohta kohoaa 382 metrin korkeuteen merenpinnasta tai toisen lähteen mukaan 362 metrin korkeuteen. Leveyttä saarella on enimmillään viisi kilometriä ja pituutta puolestaan kymmenen kilometriä. Gávdoksella sijaitsee Euroopan eteläisin paikka, Trypitínniemi ().


title: Gávdos

text: Saarelta on matkaa Kreetan etelärannikolle 50 kilometriä ja Pohjois-Afrikan rannikolle puolestaan noin 200 kilometriä. Meri Gávdoksen ja Kreetan välillä on 1–1,5 kilometrin syvyistä. Muutamien kymmenien kilometrien päässä saaresta etelään on puolestaan jopa kahden kilometrin syvyisiä kohtia. Euroopan ja Afrikan litosfäärilaatat kohtaavat Gávdoksen eteläpuolella. Gávdos muodostuu geologisesti myöhäisliitukaudelta peräisin olevasta kalkkikivestä. Lisäksi saarella on metamorfisia kivilajeja. Saaren eteläosassa on suolamarskialue. Gávdoksella on hiekkadyynejä ja pienestä koosta huolimatta myös paljon puroja ja pohjoisosassa Ágios Geórgioksen läheisyydessä sijaitsee jopa lähde, joka ei kuivu toisin kuin purot.


title: Gávdos

text: Gávdoksen pääkylä on Kastrí (), jossa oli vuoden 2011 väestönlaskennassa 37 asukasta ja joka on myös saaren sisäosan suurin kylä. Gávdoksen väkiluvultaan suurin kylä vuonna 2011 oli 53 asukkaan Fókia (). Euroopan eteläisimmässä kylässä, Vatsianássa () asukkaita oli 31, Karavéssa () 21 ja Ámbeloksessa () kymmenen. Gavdopoúlan saari oli asumaton.


title: Gávdos

text: Gávdoksella on myös paljon autioituneita kyliä: Xenaki, Asvestoto, Siopata, Alexandriana, Pontakia, Vardia, Traganou, Manieros, Kouleriana, Kopagelos, Violana, Klimousmena, Tsermiri, Kefali, Galana, Fragediana, Drediana, Lidia ja Kokkinos Lakkos. Kylät autioituivat pääosin 1950-luvun jälkeen.